pythainlp/thai-wiki-dataset-v4 huggingface dataset:
อิชมาเอล โตโรอามา

อิชมาเอล โตโรอามา (เกิด 28 กุมภาพันธ์ ค.ศ. 1969) เป็นนักการเมืองชาวบูเกนวิลล์ที่ได้รับเลือกเป็นประธานาธิบดีบูเกนวิลล์ใน ค.ศ. 2020 เขาเป็นอดีตผู้บัญชาการกองทัพปฏิวัติบูเกนวิลล์
ชีวิตช่วงต้น.
โตโรอามาเกิดที่ Roreinang ในอำเภอกีเอตา บูเกนวิลล์กลางเมื่อวันที่ 28 กุมภาพันธ์ ค.ศ. 1969 และศึกษาในโรงเรียนท้องถิ่นและที่ Hutjena High School หลังออกจากโรงเรียน เขาทำงานให้กับบริษัทพัฒนาอสังหาริมทรัพย์โตโนเล
สงครามกลางเมืองและหลังจากนั้น.
โตโรอามาเข้าร่วมกองทัพปฏิวัติบูเกนวิลล์ในช่วงต้นของสงครามกลางเมืองบูเกนวิลล์และกลายเป็นหนึ่งในผู้บัญชาการภาคสนามอย่างรวดเร็ว ใน ค.ศ. 1997 เขาได้รับบาดเจ็บจากระเบิดจรวด หลังความขัดแย้ง เขาทำให้ตัวเองร่ำรวยขึ้นด้วยการเป็นนายหน้าในการไกล่เกลี่ยข้อพิพาท จากนั้นจึงให้ "การคุ้มครอง" แก่ธุรกิจในท้องถิ่น ภายหลังกลายเป็นชาวไร่โกโก้
ชีวิตส่วนตัว.
อิชมาเอล โตโรอามาสมรสกับเบตตี โตโรอามา โดยมีลูก 3 คน ได้แก่ Doreen, Esau และ Victor
ดิจิมอนบีตเบรก

ดิจิมอนบีตเบรก (; โรมาจิ: "Dejimon Bītobureiku"; : DIGIMON BEATBREAK) เป็นชื่ออนิเมชันโทรทัศน์ชุด ดิจิตอลมอนสเตอร์ ลำดับที่ 10 ผลิตโดย โทเอแอนิเมชัน มีกำหนดออกอากาศในวันที่ 5 ตุลาคม ค.ศ. 2025
ประวัติ.
ดิจิมอนบีตเบรก เปิดตัวครั้งแรกเมื่อวันที่ 20 มีนาคม ค.ศ. 2025 จากคลิป ดิจิมอนคอน 2025 และเป็นผลงานซีรีส์ที่ถัดจาก ดิจิมอนโกสต์เกม หลังจากที่เว้นวรรคในช่วงเวลาถึง 2 ปี
ให้เสียงโดย: 
ตัวเอกของเรื่อง นักเรียนมัธยมปลายชั้นปีที่ 1 อายุ 15 ปี
ให้เสียงโดย: คุโรซาวะ โทโมโยะ
มือสังหารของโกลด์เด้นดอวน์ อายุ 16 ปี
ให้เสียงโดย: เซคิเนะ อาริสะ
นักวิเคราะห์ของโกลด์เด้นดอวน์ อายุ 10 ปี
ให้เสียงโดย: อาซากามิ โยเฮ
หัวหน้าทีมของโกลด์เด้นดอวน์ อายุ 22 ปี
ให้เสียงโดย: ฮัง เมงูมิ
ดิจิมอนคู่หูของโทโมโร่
ให้เสียงโดย: ทามุระ มุตสึมิ
ดิจิมอนคู่หูของเรนะ
ให้เสียงโดย: คุโนะ มิซากิ
ดิจิมอนคู่หูของมาโคโตะ
ให้เสียงโดย: ฮามาโนะ ไดกิ
ดิจิมอนคู่หูของเคียว
การรวมชาติใหญ่

ในประวัติศาสตร์นิพนธ์โรมาเนีย การรวมชาติใหญ่  หรือ การรวมชาติใหญ่ ปี 1918  เป็นชุดเหตุการณ์การรวมผนวกเข้ากับราชอาณาจักรโรมาเนียของภูมิภาคทางประวัติศาสตร์ต่าง ๆ เริ่มต้นด้วยเบสซาราเบียในวันที่ 27 มีนาคม 1918, บูกอวีนา ในวันที่ 28 พฤศจิกายน 1918 และตรันซิลวาเนีย ในวันที่ 1 ธันวาคม 1918 ผ่านการประกาศการรสมชาติในการประชุมใหญ่ ณ นครอัลบายูเลีย ในโรมาเนียยังถือว่ามีเหตุการณ์การรวมชาติอื่น ๆ ที่สำคัญที่นำมาก่อนหน้า ทั้งการรวมกันของมอลดาเวีย และ วัลลาเกีย หรือที่รู้จักในชื่อการรวมชาติน้อย (Little Union,) ในปี 1859 หรือ สงครามเอกราชและการผนวกดอบรูจาเหนือในปี 1878 ไปจนถึงการยึดตรันซิลวาเนียกับมอลดาเวียโดยเจ้าชายแห่งวัลลาเกีย มีฮัยผู้กล้าหาญ ในปี 1600
ในปัจจุบัน การรวมชาติใหญ่ถือว่ามีความสำคัญต่อประวัติศาสตร์และชาวโรมาเนีย ดังที่ปรากฏในวันชาติของโรมาเนียใช้วันรวมชาติใหญ่ คือวันที่ 1 ธันวาคมของทุกปี และการฉลองครบรอบ 100 ปีการรวมชาติใหญ่ ตรงกับวันที่ 1 ธันวาคม 2018 มีการเฉลิมฉลองยิ่งใหญ่ทั่วประเทศ โดยรัฐบาลของกลาอุส ยอฮันนิส เช่นเดียวกับในประเทศมอลโดวา ที่มีพื้นที่ปกครองกว่า 100 แห่ง และ 3 อำเภอ ประกาศการผนวกเข้ากับโรมาเนีย
ปอล แวร์แลน

ปอล-มารี แวร์แลน (30 มีนาคม ค.ศ. 1844 – 8 มกราคม ค.ศ. 1896) เป็นกวี นักเขียน และนักวิจารณ์ชาวฝรั่งเศส ผู้ซึ่งเกี่ยวข้องกับกลุ่มปาร์นาเซียง ลัทธิสัญลักษณ์นิยม และลัทธิเริงรมณ์ เขาได้รับการยกย่องให้เป็นหนึ่งในผู้มีบทบาทสำคัญในช่วง"แฟ็งเดอซีแย็กล์" ของบทกวีฝรั่งเศสและบทกวีนานาชาติ
แวร์แลนเกิดที่แม็สในครอบครัวชนชั้นนายทุนน้อย (petite bourgeoisie) เขามีความสนใจในศิลปะมาตลอดชีวิต ไม่ว่าจะเป็นวรรณกรรม ดนตรี หรือทัศนศิลป์ ผลงานรวมเรื่องแรกของเขา "Poèmes saturniens" (1866) ได้รับการตีพิมพ์เมื่ออายุยี่สิบสองปี และได้รับการตีพิมพ์โดยอาลฟงส์ เลอแมร์ ความสัมพันธ์ทางเพศที่ร้อนแรงของเขากับกวีหนุ่ม อาร์ตูร์ แร็งโบ (ซึ่งอายุน้อยกว่าเขาสิบปีและยังอายุไม่ถึงสิบแปดปี ขณะที่ตัวเขาเองมีภรรยาและลูกชายวัยทารก) ซึ่งเป็นสมาชิกของกลุ่ม "ซูติสท์" ได้ก่อให้เกิดข้อถกเถียงอย่างมาก ทั้งคู่เดินทางไปทั่วอังกฤษและเบลเยียมจนกระทั่งแยกทางกันในปี 1873 ซึ่งมีสาเหตุมาจากการที่เขาทำร้ายแร็งโบด้วยปืนพก หลังจากการพิจารณาคดี แวร์แลนถูกตัดสินจำคุกสองปีในข้อหาทำร้ายร่างกายและชำเราแบบวิตถาร ระหว่างถูกจำคุกแวร์แลนหันกลับไปนับถือศาสนาคริสต์นิกายโรมันคาทอลิก และประพันธ์ผลงาน "Sagesse" (ตีพิมพ์ในปี 1880), "Jadis et naguère" (ตีพิมพ์ในปี 1884) และ "Parallèlement" (ตีพิมพ์ในปี 1889) เมื่อชื่อเสียงของเขาเริ่มเพิ่มขึ้น เขากลับถูกหลอกหลอนจากความรู้สึกผิดและความหวาดระแวง จนตกอยู่ในภาวะซึมเศร้า ติดสุราและยา และเจ็บป่วยเรื้อรัง จนกระทั่งเสียชีวิตที่ปารีสด้วยโรคปอดบวม เฉียบพลัน
โหดตัดโหด

โหดตัดโหด  เป็นภาพยนตร์แอ็คชั่นฮ่องกง ปี ค.ศ. 1989 กำกับโดยจอห์น วู และอำนวยการสร้างโดยสฺวี เค่อ ภาพยนตร์เรื่องนี้นำแสดงโดยโจว เหวินฟะและหลี่ ซิ่วเสียน โจว เหวินฟะรับบทเป็นอาจง นักฆ่ามืออาชีพของกลุ่มซันเหอ ที่ต้องการเกษียณแต่กลับทำให้เจนนี่ (เยี่ย เชี่ยนเหวิน) นักร้องสาวโดนลูกหลงจนตาบอดโดยไม่ได้ตั้งใจระหว่างทำงาน และตั้งใจที่จะทำงานชิ้นสุดท้ายเพื่อนำเงินมาเป็นค่ารักษาพยาบาลของเธอ
หลังจากภาพยนตร์เรื่อง "โหด เลว ดี 2" ออกฉาย การสนับสนุนทางการเงินจากสฺวี เค่อ ก็ประสบปัญหา ทำให้จอห์น วูต้องหันไปขอการสนับสนุนจากบริษัทของโจว เหวินฟะและหลี่ ซิ่วเสียนแทน วูเริ่มถ่ายทำภาพยนตร์เรื่อง "โหดตัดโหด" โดยมีโครงเรื่องคร่าวๆ ซึ่งได้รับอิทธิพลจากภาพยนตร์เรื่อง "มือปืนซามูไร", "มาเฟียดงระห่ำ" และ "Narazumono" วูอยากสร้างภาพยนตร์เกี่ยวกับเกียรติยศ มิตรภาพ และความสัมพันธ์ของคนสองคนที่ดูเหมือนจะตรงกันข้ามกัน หลังจากถ่ายทำเสร็จ วูกล่าวถึง "โหดตัดโหด" ว่าเป็นการให้เกียรติผู้กำกับ ฌ็อง-ปีแยร์ เมลวิลล์ และมาร์ติน สกอร์เซซี
"โหดตัดโหด" ไม่ประสบความสำเร็จในฮ่องกงทันที แต่ได้รับคำชื่นชมจากนักวิจารณ์ทั่วโลก โดยนักวิจารณ์ยกย่องฉากแอ็กชั่นที่เกินจริง ภาพยนตร์เรื่องนี้กลายเป็นจุดเริ่มต้นที่ทำให้วูก้าวเข้าสู่ฮอลลีวูด และมีอิทธิพลต่อผู้กำกับหลายคน รวมถึงเควนติน แทแรนติโน, โรเบิร์ต รอดริเกซ และตู้ ฉีเฟิง ในช่วงหลายปีที่ผ่านมา "โหดตัดโหด" ได้รับการยกย่องให้เป็นภาพยนตร์แอคชั่นที่ยอดเยี่ยมที่สุดเรื่องหนึ่งที่เคยสร้างมา สวยกล้าบ้าระห่ำภาพยนตร์เวอร์ชันรีเมคซึ่งกำกับโดยวูเช่นกัน เข้าฉายในเดือนสิงหาคม ค.ศ. 2024
เนื้อเรื่อง.
อาจง ซึ่งมีอาชีพเป็นนักฆ่าตัดสินใจเกษียณหลังจากทำงานชิ้นสุดท้าย ระหว่างการยิงปะทะกับแก๊งอันธพาล เขาบังเอิญทำให้เจนนี่ นักร้องสาวในไนต์คลับตาบอด เพราะปืนของเขายิงใกล้ตาเธอเกินไป ในช่วงหกเดือนต่อจากนี้ เขาจะคอยดูแลเธออย่างเงียบ ๆ และไปดูเธอร้องเพลง คืนหนึ่ง เขาเข้ามาช่วยเธอจากการถูกปล้นและทำร้าย เจนนี่จึงเชิญเขาเข้าไปในอพาร์ตเมนต์ของเธอ พวกเขาสนิทกันมากขึ้นและเริ่มมีความสัมพันธ์กัน อย่างไรก็ตาม เจนนี่ได้รู้จากแพทย์ว่าหากเธอไม่เข้ารับการปลูกถ่ายกระจกตา เธอจะสูญเสียการมองเห็นที่เหลืออยู่ อาจงตกลงรับงานฆ่าหัวหน้าแก๊งซันเหอเพื่อจ่ายค่าผ่าตัดกระจกตาให้เจนนี่
ในขณะเดียวกัน นักสืบหลี่ อิงถูกผู้บังคับบัญชาของเขาสั่งลดตำแหน่งเนื่องจากยิงคนร้ายภายในรถรางทำให้ตัวประกันหัวใจวายเฉียบพลันโดยไม่ได้ตั้งใจ ต่อมาหลี่สังเกตเห็นว่าอาจงหลบหนีหลังจากสังหารหัวหน้าแก๊งซันเหอจึงติดตามไป หว่อง ลูกค้าของอาจงทรยศเขาด้วยการส่งมือสังหารไปฆ่าอาจงที่จุดจอดรถหลบหนีของเขา
การผลิต.
ก่อนการผลิต.
"โหดตัดโหด" เป็นผลงานกำกับของวูต่อจาก "โหด เลว ดี 2" ซึ่งเข้าฉายในปี ค.ศ. 1987 การตัดต่อครั้งแรกของ "โหด เลว ดี 2" ยาวเกินไปสำหรับสตูดิโอผู้สร้าง ดังนั้นภาพยนตร์จึงได้รับการตัดต่อภายในหนึ่งสัปดาห์โดยสฺวี เค่อ ผู้อำนวยการสร้างและวู ตามที่จาง เจียเจิ้น ผู้อำนวยการสร้างกล่าวไว้สฺวี เค่อรู้สึกว่า จอห์น วู ทำลาย "โหด เลว ดี" 2 และขอให้จางไล่วูออกจากสตูดิโอ เมื่อจางปฏิเสธ สฺวี เค่อก็เริ่มปฏิเสธแนวคิดภาพยนตร์เรื่องใหม่ของวู รวมถึงแนวคิดสำหรับภาพยนตร์ที่จะสร้างขึ้นในภายหลัง เช่น "กอดคอกันไว้ อย่าให้ใครเจาะกะโหลก" และ "ตีแสกตะวัน" เมื่อวูเสนอเรื่อง "โหดตัดโหด" ให้สฺวี เค่อ เรื่องถูกปฏิเสธ สฺวีพูดว่า "[ไม่มีใครอยากดูหนังเกี่ยวกับฆาตกรหรอก"
วินโดวส์ 11 เวอร์ชั่น 22H2

วินโดวส์ 11 2022 Update (หรือที่รู้จักกันในชื่อเวอร์ชัน 22H2 และมีชื่อรหัสว่า "Sun Valley 2") เป็นการอัปเดตหลักครั้งแรกของ Windows 11 โดยมีหมายเลขบิลด์ 10.0.22621 มีการอัปเดตส่วนประกอบ 5 รายการสำหรับเวอร์ชันนี้ ได้แก่ "Moment 1" บิลด์ 22621.675 เมื่อวันที่ 18 ตุลาคม 2022, "Moment 2" บิลด์ 22621.1344 เมื่อวันที่ 28 กุมภาพันธ์ 2023, "Moment 3" บิลด์ 22621.1778 เมื่อวันที่ 24 พฤษภาคม 2023, "Moment 4" บิลด์ 22621.2361 เมื่อวันที่ 26 กันยายน 2023 และ "Moment 5" บิลด์ 22621.3235 เมื่อวันที่ 29 กุมภาพันธ์ 2024
ภาพรวม.
ตัวอย่างแรกได้รับการเผยแพร่ให้กับ อินไซเดอร์ ที่เลือกเข้าร่วม Dev Channel เมื่อวันที่ 2 กันยายน 2021 ตั้งแต่รุ่น 22449 สตริงเวอร์ชันได้รับการเปลี่ยนจาก "Dev" เป็น "22H2"การอัปเดตเริ่มเปิดตัวในวันที่ 20 กันยายน 2022 การเปลี่ยนแปลงที่สำคัญในการอัปเดตปี 2022 ได้แก่:
การอัปเดตส่วนประกอบแรกสำหรับ Windows 11 เวอร์ชัน 22H2 ชื่อรหัส "Moment 1" เปิดตัวเมื่อวันที่ 18 ตุลาคม 2022 พร้อมด้วยรุ่น 22621.675 และการเปลี่ยนแปลงเพิ่มเติมอีกหลายประการ:
การอัปเดตส่วนประกอบที่สองสำหรับ Windows 11 เวอร์ชัน 22H2 ชื่อรหัส "Moment 2" เปิดตัวเมื่อวันที่ 28 กุมภาพันธ์ 2023 พร้อมด้วยรุ่น 22621.1344 และการเปลี่ยนแปลงเพิ่มเติมอีกหลายประการ:
การอัปเดตส่วนประกอบที่สามสำหรับ Windows 11 เวอร์ชัน 22H2 ชื่อรหัส "Moment 3" ได้เปิดตัวเมื่อวันที่ 24 พฤษภาคม 2023 ด้วยบิลด์ 22621.1778 และการเปลี่ยนแปลงเพิ่มเติมอีกหลายประการ:
การอัปเดตส่วนประกอบที่สี่สำหรับ Windows 11 เวอร์ชัน 22H2 ชื่อรหัส "Moment 4" เปิดตัวเมื่อวันที่ 26 กันยายน 2023 ด้วยรุ่น 22621.2361 และการเปลี่ยนแปลงเพิ่มเติมอีกหลายประการ:
การอัปเดตส่วนประกอบที่ห้าสำหรับ Windows 11 เวอร์ชัน 22H2 ชื่อรหัส "Moment 5" เปิดตัวเมื่อวันที่ 29 กุมภาพันธ์ 2024 พร้อมด้วยรุ่น 22621.3235
การอัปเดตจะสิ้นสุดการให้บริการในวันที่ 8 ตุลาคม 2024 สำหรับรุ่น Home, Pro, Pro Education, Pro for Workstations และ SE ส่วนรุ่น Enterprise, Enterprise multi-session, IoT Enterprise และ Education จะสิ้นสุดการให้บริการในวันที่ 14 ตุลาคม 2025
ชิลเซนา

ชิลเซนา  อาจเรียกเป็น ชิลซีนา หรือ เชเฮลซีนา เป็นแนวเขาที่ยื่นออกไปทางตะวันตกของเมืองกันดาฮาร์ ที่มาของชื่อมาจากบันไดหินสี่สิบขั้นนำขึ้นสู่ยอดหินโขด โดยให้ทัศนียภาพที่ตระหง่านตาของนครกันดาฮาร์ ชิลเซนาตั้งอยู่ทางด้านเหนือของป้อมปราการเก่าของเมืองกันดาฮาร์เก่าที่ถูกทำลายโดยนอเดร์ชอฮ์แอฟชอร์แห่งเปอร์เซียเมื่อ ค.ศ. 1738 การแกะสลักบันไดได้รับมอบหมายจากจักรพรรดิบาบูร์ ต่อมามีการจารึกเกี่ยวกับการพิชิตของจักรพรรดิบาบูร์ (ค.ศ. 1526-1530) ที่ชิลเซนาจำนวนมาก ซึ่งเห็นได้ชัดว่าแกะสลักโดยจักรพรรดิหุมายูง พระราชโอรส
ชิลเซนาเป็นที่รู้จักจากการค้นพบศิลาจารึกสองภาษากันดาฮาร์ของพระเจ้าอโศกตั้งอยู่ที่เชิงเขา ซึ่งยังอยู่ที่ลานโล่งบนเชิงเขา การปรากฏตัวของจารึกนี้ที่ชิลเซนาช่วยยืนยันการมีตัวตนของประชากรชาวกรีกในบริเวณใกล้เคียงเมื่อศตวรรษที่ 3 ก่อนคริสตกาล เช่นเดียวกับขอบเขตการควบคุมของพระเจ้าอโศก ซึ่งเชื่อกันว่าได้รวมเอากันดาฮาร์และภูมิภาคอาราโคเซีย
โครงการจันทรยาน

โครงการจันทรยาน (สันสกฤต: 'ดวงจันทร์', 'งานฝีมือ, ยานพาหนะ',) มีอีกชื่อว่า โครงการสำรวจดวงจันทร์อินเดีย  เป็นเป็นชุดภารกิจอวกาศที่กำลังดำเนินอยู่ขององค์การวิจัยอวกาศอินเดีย (ISRO) สำหรับการสำรวจดวงจันทร์ โครงการนี้ประกอบด้วยยานโคจรรอบดวงจันทร์ ยานชน ยานลงจอด และยานอวกาศสำรวจดวงจันทร์
โครงการนี้มีภารกิจถึงสามครั้งจนถึงขณะนี้ โดยมียานโคจร ยานลงจอด และยานสำรวจรวมสองลำต่อหนึ่งภารกิจ แม้ว่ายานโคจรทั้งสองลำจะประสบความสำเร็จ แต่ยานลงจอดและยานสำรวจลำแรกซึ่งเป็นส่วนหนึ่งของภารกิจจันทรยาน-2 กลับตกบนพื้นผิวดวงจันทร์ จันทรยาน-3 ยานลงจอดและยานสำรวจลำที่สอง ลงจอดบนดวงจันทร์ได้สำเร็จเมื่อวันที่ 23 สิงหาคม ค.ศ. 2023 ทำให้อินเดียเป็นประเทศแรกที่สามารถนำยานอวกาศลงจอดในภูมิภาคขั้วโลกใต้ดวงจันทร์ได้สำเร็จ และเป็นประเทศที่สี่ที่ลงจอดบนดวงจันทร์หลังสหภาพโซเวียต สหรัฐ และจีน
แดตส์ฮาวยูไรต์อะซอง

"แดตส์ฮาวยูไรต์อะซอง" (แปลตรงตัว#เปลี่ยนทาง 'นั่นคือวิธีการเขียนเพลง') เป็นเพลงที่ประพันธ์ขึ้นโดยอเล็กซานเดอร์ รืยบัค เพลงนี้วางจำหน่ายเมื่อวันที่ 15 มกราคม ค.ศ. 2018 และเป็นตัวแทนของประเทศนอร์เวย์ในการประกวดเพลงยูโรวิชันปี 2018 ที่ลิสบอน ประเทศโปรตุเกส
การประกวดเพลงยูโรวิชัน.
"เมลูดีกรังด์ปรีซ์ 2018" เป็นการประกวดระดับชาติของนอร์เวย์เพื่อคัดเลือกผู้เข้าประกวดสำหรับการประกวดเพลงยูโรวิชันปี 2018 ในครั้งนี้นับเป็นครั้งที่ 56 การประกวดประกอบด้วยผลงานเพลง 10 เพลง ซึ่งได้รับการประกาศชื่อในวันที่ 15 มกราคม ค.ศ. 2018 ทั้ง 10 เพลงได้เข้าประกวดรอบชิงชนะเลิศที่ออสโลสเป็กตรัมในออสโลเมื่อวันที่ 10 มีนาคม ค.ศ. 2018 ดำเนินรายการโดยคาเร แมกนัส เบิร์กและซิลเย นีโมเอน ภายหลังการประกวดรอบชิงชนะเลิศรอบแรก จะทำการคัดเลือกผลงานสี่ผลงานที่ได้รับคะแนนโหวตจากสาธารณะมากที่สุดเพื่อเข้าประกวดต่อในรอบชิงชนะเลิศเงิน ในรอบชิงชนะเลิศระดับเงินนั้นจะคัดเลือกเหลือเพียงสองผลงานที่จะได้ผ่านเข้าสู่รอบชิงชนะเลิศระดับทองคำ และในรอบชิงชนะเลิศทองคำสุดท้ายนี้จะเป็นการคัดเลือกผลงานที่ชนะเลิศ โดยอเล็กซานเดอร์ รืยบัคได้ชนะการประกวดด้วยเพลง "แดตส์ฮาวยูไรต์อะซอง" โดยได้รับคะแนนโหวต 71% ในการประกวดรอบชิงชนะเลิศระดับทอง
ในยูโรวิชัน.
การประกวดเพลงยูโรวิชันปี 2018 จะจัดขึ้นที่อัลติสอาเรนาในลิสบอน ประเทศโปรตุเกส และจะประกอบด้วยรอบรองชนะเลิศสองรอบในวันที่ 8 และ 10 พฤษภาคมตามลำดับ และรอบชิงชนะเลิศในวันที่ 12 พฤษภาคม ค.ศ. 2018 นอร์เวย์ได้ถูกจับฉลากเลือกให้ทำการแสดงในรอบรองชนะเลิศครั้งที่ 2 โดยได้รับผลคะแนนสูงสุดด้วยคะแนน 266 คะแนน และผ่านเข้ารอบชิงชนะเลิศ โดยที่ได้รับอันดับที่ 15 ด้วยคะแนนรวม 144 คะแนน
วินโดวส์ 11 เวอร์ชั่น 21H2

วินโดวส์ 11 เวอร์ชันดั้งเดิม (ซึ่งตั้งชื่อย้อนหลังเป็นเวอร์ชัน 21H2 และมีชื่อรหัสว่า "Sun Valley") เปิดตัวในเดือนตุลาคม 2021 มีหมายเลขรุ่นคือ 10.0.22000 ไมโครซอฟท์ ตั้งชื่อย้อนหลังเป็น "เวอร์ชัน 21H2" ตามข้อตกลงการตั้งชื่อที่ระบุว่า "YYHX" โดย YY แทนปีสองหลักและ X แทนครึ่งปีของการเปิดตัวที่วางแผนไว้ (ตัวอย่างเช่น เวอร์ชัน 21H2 หมายถึงรุ่นที่เปิดตัวครั้งแรกในช่วงครึ่งหลังของปี 2021)
สปีด (รัฐวิกตอเรีย)

สปีด  เป็นเมืองในรัฐวิกตอเรีย ประเทศออสเตรเลีย ตั้งอยู่ห่างจากมิลดูราประมาณ 143 กิโลเมตร และจากเมลเบิร์นประมาณ 410 กิโลเมตร สปีดได้รับชื่อตามวิลเลียม แฮโรลด์ และกอร์ดอน สปีดผู้ตั้งถิ่นฐานในอำเภอนี้เมื่อ ค.ศ. 1903 ที่อยู่อาศัยของพี่น้องตระกูลสปีดเกิดขึ้นพร้อม ๆ กับการเปิดเส้นทางรถไฟและการเปิดพื้นที่เพาะปลูกในมัลลี สปีดทาวน์ชิปได้รับการสำรวจใน ค.ศ. 1910
สปีดมีประชากรตามการสำมะโนประชากรปี 2016 เพียง 78 คน
ในเดือนมกราคม ค.ศ. 2011 พลเมืองสปีดได้เริ่มรณรงค์เพื่อความปลอดภัยด้วยการเปลี่ยนชื่อเมืองเป็น "SpeedKills" เพื่อสร้างความตระหนักรู้เกี่ยวกับอันตรายจากการขับรถเร็วเกินกำหนด ในช่วงกลางเดือนกุมภาพันธ์ ค.ศ. 2011 แคมเปญบนเฟซบุ๊กมียอด"ไลก์"ที่กำหนดไว้สำหรับการเปลี่ยนชื่อเมืองเป็น "SpeedKills" เกินกว่า 32,000 ไลก์ ผลลัพธ์คือการเปลี่ยนชื่อเมืองเป็นเวลาหนึ่งเดือน
อีธาน วิลเลียมส์ (นักฟุตบอล)

อีธาน เดไม วิลเลียมส์ (เกิด 14 พฤศจิกายน ค.ศ. 2005) เป็นนักฟุตบอลอาชีพชาวอังกฤษที่เล่นในตำแหน่งปีกให้กับสโมสรแมนเชสเตอร์ยูไนเต็ด
อาชีพ.
วิลเลียมส์เกิดที่เมืองแมนเชสเตอร์ เริ่มต้นอาชีพกับทีมรอชเดลและเซ็นสัญญากับทีมแมนเชสเตอร์ยูไนเต็ดในปี ค.ศ. 2019
เขาถูกยืมตัวไปเล่นกับทีมเชลต์นัมทาวน์ในเดือนมกราคม ค.ศ. 2025
สโมสรฟุตบอลเชลต์นัมทาวน์

สโมสรฟุตบอลเชลต์นัมทาวน์ เป็นสโมสรฟุตบอลอาชีพที่ตั้งอยู่ในเมืองเชลต์นัม กลอสเตอร์เชอร์ ประเทศอังกฤษ ทีมลงแข่งขันในอีเอฟแอลลีกทู ซึ่งเป็นระดับที่ 4 ของระบบลีกฟุตบอลอังกฤษ
สโมสรก่อตั้งขึ้นในปี ค.ศ. 1887 ใช้เวลาส่วนใหญ่ในช่วงแรกแข่งขันในฟุตบอลท้องถิ่น ก่อนที่จะย้ายไปที่เบอร์มิงแฮมคอมบิเนชันในปี ค.ศ. 1932 และย้ายไปที่เซาเทิร์นฟุตบอลลีกในปี ค.ศ. 1935 พวกเขาใช้เวลา 50 ปีในเซาเทิร์นฟุตบอลลีกโดยคว้าแชมป์มิดแลนด์ดิวิชันในฤดูกาล 1982–83 และคว้าแชมป์พรีเมียร์ดิวิชันในฤดูกาล 1984–85 ต่อมาพวกเขาเลื่อนชั้นสู่อลิอันซ์พรีเมียร์ลีกในปี ค.ศ. 1985 และอยู่ในลีกนี้ต่อไปอีกเจ็ดฤดูกาลจนกระทั่งตกชั้นในปี ค.ศ. 1992 พวกเขาจบฤดูกาลในตำแหน่งรองแชมป์ของเซาเทิร์นลีกพรีเมียร์ดิวิชันเป็นเวลาสี่จากห้าฤดูกาลถัดมา และเลื่อนชั้นสู่คอนเฟอเรนซ์ในปี ค.ศ. 1997
ภายใต้การคุมทีมของสตีฟ คอตเทอริลล์ เชลต์นัมคว้าแชมป์เอฟเอโทรฟีในปี ค.ศ. 1998 และเลื่อนชั้นสู่ฟุตบอลลีกเป็นครั้งแรกหลังจากคว้าแชมป์คอนเฟอเรนซ์ในฤดูกาล 1998–99 เขาออกจากสโมสรหลังจบฤดูกาล 2001–02 โดยพาทีมเข้าถึงรอบที่ 5 ของเอฟเอคัพ และเลื่อนชั้นด้วยชัยชนะในรอบชิงชนะเลิศเพลย์ออฟดิวิชัน 3 เมื่อปี ค.ศ. 2002 แม้จะตกชั้นทันทีหลังจากเล่นในดิวิชัน 2 ได้หนึ่งฤดูกาล แต่พวกเขาก็เลื่อนชั้นอีกครั้งโดยผู้จัดการทีม จอห์น วอร์ด เป็นผู้นำทีมคว้าชัยชนะในรอบชิงชนะเลิศเพลย์ออฟลีกทูเมื่อปี ค.ศ. 2006 สโมสรตกชั้นหลังจากอยู่ในลีกทูมาเป็นเวลา 3 ฤดูกาล และอยู่ในฟุตบอลลีกมาเป็นเวลา 16 ปี และจบลงด้วยการตกชั้นกลับไปสู่เนชันนัลลีกในปี ค.ศ. 2015 อย่างไรก็ตาม ผู้จัดการทีม แกรี จอห์นสัน นำเชลต์นัมคว้าแชมป์คอนเฟอเรนซ์ด้วยคะแนนรวม 101 แต้มในฤดูกาล 2015–16 ทำให้พวกเขากลายเป็นสโมสรแรกในรอบ 26 ปีที่กลับสู่ฟุตบอลลีกทันทีในฐานะแชมป์คอนเฟอเรนซ์ หลังจากที่ไมเคิล ดัฟฟ์เข้ามาแทนที่จอห์นสัน เขาก็พาสโมสรคว้าแชมป์ฟุตบอลลีกเป็นครั้งแรก โดยคว้าแชมป์ลีกทู ฤดูกาล 2020–21 พวกเขาตกชั้นกลับไปอยู่ลีกทูหลังจากอยู่ในลีกวันมาสามฤดูกาล
มีฉายาว่า "โรบินส์" พวกเขาเล่นที่สนาม Whaddon Road ตั้งแต่ปี ค.ศ. 1932 สโมสรแห่งนี้เป็นคู่แข่งกับ Gloucester City, Hereford United และล่าสุดกับ Forest Green Rovers
ประวัติ.
ช่วงแรก: ค.ศ. 1887–1940.
เชลต์นัมมีประวัติศาสตร์ฟุตบอลมายาวนาน อย่างไรก็ตาม สโมสรปัจจุบันก่อตั้งขึ้นในปี ค.ศ. 1887 โดยอัลเบิร์ต โคลส ไวท์ ครูในท้องถิ่น
สโมสรใช้เวลาสามทศวรรษแรกในฟุตบอลท้องถิ่น ผู้เล่นที่มีชื่อเสียงในยุคนั้นได้แก่ ฟิลิป บาค อดีตนักฟุตบอลทีมชาติอังกฤษ กิลเบิร์ต เจสซอป นักคริกเก็ตและสองพี่น้องชาลส์ บาร์เน็ตต์และเอ็ดการ์ บาร์เน็ตต์[ "จำเป็นต้องมีการอ้างอิง" ]
ในเดือนธันวาคม ค.ศ. 1931 สโมสรได้ย้ายไปที่ Whaddon Road และเปลี่ยนเป็นสโมสรฟุตบอลกึ่งมืออาชีพในช่วงฤดูกาล 1932–33 โดยเข้าร่วมลีกเบอร์มิงแฮมคอมบิเนชัน พร้อมทั้งนำสีใหม่มาใช้ ได้แก่ เสื้อเชิ้ตลายทางสีแดงและสีขาว กางเกงขาสั้นสีดำ และถุงน่องสีแดงและสีขาว จอร์จ แบล็คเบิร์น อดีตนักเตะทีมชาติอังกฤษ ได้รับการแต่งตั้งให้เป็นโค้ชและผู้เล่น และนำทีมคว้าอันดับสามในฤดูกาลเปิดตัว ในปีถัดมาสโมสรได้เข้าร่วมการแข่งขันเอฟเอคัพ โดยมีการแข่งขัน 10 นัดเพื่อเข้าสู่รอบที่สามก่อนที่จะพ่ายแพ้ให้กับแบล็กพูลต่อหน้าผู้ชมจำนวนมากที่สนามกีฬาแอธเลติกในเชลต์นัม
อีธาน วีตลีย์

อีธาน โจเซฟ วีตลีย์ (เกิด 20 มกราคม ค.ศ. 2006) เป็นนักฟุตบอลอาชีพชาวอังกฤษที่เล่นในตำแหน่งกองหน้าให้กับสโมสรนอร์แทมป์ตันทาวน์ในอีเอฟแอลลีกวันโดยยืมตัวมาจากสโมสรแมนเชสเตอร์ยูไนเต็ด เขาเป็นนักฟุตบอลเยาวชนทีมชาติอังกฤษ
ระดับสโมสร.
แมนเชสเตอร์ยูไนเต็ด.
วีตลีย์เข้าสู่อะคาเดมีของแมนเชสเตอร์ยูไนเต็ดเมื่ออายุได้ 9 ขวบ และได้เซ็นสัญญาอาชีพกับสโมสรในเดือนมกราคม ค.ศ. 2024 เขาลงเล่นพรีเมียร์ลีกครั้งแรกเมื่อวันที่ 24 เมษายน ในนัดที่พบกับเชฟฟีลด์ยูไนเต็ดในชัยชนะ 4–2 ทำให้เขากลายเป็นนักฟุตบอลจากอะคาเดมีคนที่ 250 ที่ได้ลงเล่นให้ทีมชุดใหญ่ของยูไนเต็ด
ยืมตัวไปวอลซอลล์.
เมื่อวันที่ 25 มกราคม ค.ศ. 2025 วีตลีย์ย้ายไปร่วมทีมวอลซอลล์สโมสรในอีเอฟแอลลีกทูด้วยสัญญายืมตัวจนจบฤดูกาล
สังคมรุ่งเรืองปานกลาง

สังคมรุ่งเรืองปานกลาง หรือ สังคมเสี่ยวคัง  เป็นคำภาษาจีน เดิมมาจากลัทธิขงจื๊อ ใช้เพื่ออธิบายสังคมที่ประกอบด้วยชนชั้นกลางที่มีบทบาทหน้าที่อย่างเต็มที่ ในเดือนธันวาคม ค.ศ. 1979 เติ้ง เสี่ยวผิง ผู้นำสูงสุดของจีนในขณะนั้น เสนอแนวคิด "เสี่ยวคัง" เป็นครั้งแรกโดยอิงจาก "สี่ทันสมัย"
ศัพท์นี้เป็นที่รู้จักกันดีในช่วงไม่กี่ปีที่ผ่านมาจากการที่หู จิ่นเทา เลขาธิการใหญ่พรรคคอมมิวนิสต์จีนระหว่าง ค.ศ. 2002 ถึง 2012 นำมาใช้กล่าวถึงนโยบายเศรษฐกิจที่มุ่งสร้างการกระจายความมั่งคั่งที่เท่าเทียมกันมากขึ้น ส่วนในสมัยของสี จิ้นผิง เลขาธิการใหญ่คนปัจจุบัน ศัพท์ "ฝันจีน" ได้รับความสนใจมากขึ้นอีก ใน ค.ศ. 2015 สีเปิดตัวชุดคำขวัญการเมืองที่เรียกว่าสี่ครอบคลุม ซึ่งหนึ่งในนั้นคือ "สร้างสังคมที่รุ่งเรืองปานกลางอย่างครอบคลุม"
ต้นกำเนิด.
มันถูกแปลอย่างไม่เป็นทางการว่าสังคมที่ "มีฐานะดีโดยพื้นฐาน" ซึ่งผู้คนสามารถใช้ชีวิตได้อย่างสบายพอสมควร ถึงแม้จะเป็นชีวิตที่เรียบง่ายก็ตาม คำนี้ถูกใช้ครั้งแรกใน "ชือจิง" ("Classic of Poetry") ซึ่งเขียนขึ้นเมื่อ 3,000 ปีที่แล้ว นอกจากนี้ คำว่าเสี่ยวคังยังปรากฏใน "หลี่จี้" ("Book of Rites")" อีกด้วย#เปลี่ยนทาง 
วาทกรรมการเมืองสมัยใหม่.
วิสัยทัศน์ของสังคมเสี่ยวคังคือสังคมที่คนส่วนใหญ่มีฐานะดีปานกลางและอยู่ในชนชั้นกลาง และเป็นสังคมที่มีความมั่งคั่งทางเศรษฐกิจมากพอจะยกระดับประชากรส่วนใหญ่ในจีนแผ่นดินใหญ่ให้มีฐานะสุขสบาย แต่ความก้าวหน้าทางเศรษฐกิจไม่ใช่เป้าหมายเดียวของสังคม แนวคิดสังคมเสี่ยวคังยังผนวกเอาแนวคิดที่ว่าการเติบโตทางเศรษฐกิจจะต้องสมดุลกับเป้าหมายที่บางครั้งก็ขัดแย้งกันอย่างความเสมอภาคทางสังคมและการปกป้องสิ่งแวดล้อม
เติ้ง เสี่ยวผิงอธิบายถึงสังคมเสี่ยวคังว่าเป็นเป้าหมายหนึ่งของสี่ทันสมัย#เปลี่ยนทาง ในการพูดคุยกับนายกรัฐมนตรีญี่ปุ่น มาซาโยชิ โอฮิระ ใน ค.ศ. 1979 เติ้งใช้แนวคิดนี้เพื่อแยกเส้นทางการพัฒนาของจีนจากแนวทางอื่น ๆ โดยระบุว่า "สี่ทันสมัยที่เราหวังจะบรรลุนั้นคือการสี่ทันสมัยแบบจีน แนวคิดเกี่ยวกับสี่ทันสมัยของเราไม่เหมือนกับแนวคิดเรื่องความทันสมัยของคุณ แต่มันคือครอบครัวเสี่ยวคัง"#เปลี่ยนทาง 
การฟื้นฟูแนวคิดเรื่องสังคมเสี่ยวคังเป็นส่วนหนึ่งของการวิพากษ์วิจารณ์แนวโน้มทางสังคมในจีนแผ่นดินใหญ่ช่วงทศวรรษ 1990 ภายใต้การนำของเจียง เจ๋อหมิน ซึ่งหลายคนในจีนรู้สึกว่ามุ่งเน้นไปที่กลุ่มคนรวยใหม่มากเกินไป และละเลยคนยากจนในชนบทของจีนแผ่นดินใหญ่มากเกินไป ในการประชุมสภาแห่งชาติพรรคคอมมิวนิสต์จีนครั้งที่ 16 ใน ค.ศ. 2002 เจียงตั้งเป้าหมายที่จะบรรลุสังคมเสี่ยวคังอย่างครอบคลุมภายใน ค.ศ. 2020#เปลี่ยนทาง หู จิ่นเทาย้ำเป้าหมายนี้อีกครั้งในการประชุมสภาพรรคครั้งที่ 17 และ 18#เปลี่ยนทาง และในโอกาสครบรอบ 100 ปีพรรคคอมมิวนิสต์จีนเมื่แวันที่ 1 กรกฎาคม ค.ศ. 2021 สี จิ้นผิงประกาศว่าจีนบรรลุเป้าหมายการสร้างสังคมที่รุ่งเรืองปานกลางในทุกด้านแล้ว
เสี่ยวคังยังเป็นชื่อของนิตยสารรายปักษ์ที่อยู่ในเครือของนิตยสาร "ฉิวชื่อ" ซึ่งเป็นนิตยสารที่พรรคคอมมิวนิสต์จีนจัดทำขึ้นในปักกิ่ง เริ่มก่อตั้งใน ค.ศ. 2004 โดยเน้นไปที่การพัฒนาการเมืองและเศรษฐกิจในประเทศจีนเป็นหลัก
สื่อของรัฐจีนใช้คำว่า "หมู่บ้านเสี่ยวคัง" เพื่ออธิบายสิ่งปลูกสร้างที่สร้างขึ้นโดยกองทัพปลดปล่อยประชาชนใกล้กับเส้นควบคุมแท้จริงในข้อพิพาทชายแดนที่กำลังดำเนินอยู่กับอินเดีย
Chinese state media has used the term ""Xiaokang" villages" to describe structures built by the People's Liberation Army near the Line of Actual Control in its ongoing border dispute with India.
แนวร่วม (จีน)

แนวร่วม เป็นยุทธศาสตร์การเมืองของพรรคคอมมิวนิสต์จีน เกี่ยวข้องกับเครือข่ายของกลุ่มและบุคคลสำคัญที่ได้รับอิทธิพลหรือถูกควบคุมโดยพรรคคอมมิวนิสต์จีนและถูกใช้เพื่อผลักดันผลประโยชน์ของพรรค ในอดีตเป็นแนวร่วมประชาชนที่ประกอบด้วยแปดพรรคการเมืองที่ได้รับอนุญาตตามกฎหมายและองค์กรประชาชนซึ่งมีผู้แทนในสภาประชาชนแห่งชาติและสภาที่ปรึกษาการเมืองประชาชนจีน ภายใต้เลขาธิการใหญ่พรรคคอมมิวนิสต์จีน สี จิ้นผิง แนวร่วมและเป้าหมายที่มีอิทธิพลได้ขยายขนาดและขอบเขตออกไป
องค์กรแนวร่วมบริหารเป็นหลักโดยกรมงานแนวร่วม (UFWD) แต่ยุทธศาสตร์แนวร่วมไม่ได้จำกัดอยู่แค่เพียงกรมฯ นี้เท่านั้น แกนนำพรรคคอมมิวนิสต์จีนทุกคนมีหน้าที่ต้องมีส่วนร่วมใน "งานแนวร่วม" สภาที่ปรึกษาการเมืองประชาชนจีนถือเป็นองค์กรแนวร่วมที่มีลำดับสูงที่สุด และเป็นศูนย์กลางของระบบนี้ นอกประเทศจีน ยุทธศาสตร์นี้ยังเกี่ยวข้องกับองค์กรแนวร่วมจำนวนมาก ซึ่งมักปกปิดหรือลดความสำคัญของการเชื่อมโยงกับพรรคคอมมิวนิสต์จีน
พระศีตลนาถ

ศีตลนาถ (อักษรโรมัน: Shitalanatha) เป็นตีรถังกรที่สิบในยุคปัจจุบันตามคติศาสนาเชน ตามธรรมเนียมเชื่อว่าศีตลนาถเป็นบุตรของกษัตริย์แห่งราชวงศ์อิศวกุ เกิดในเมืองภัททิลปุระ (Bhaddilpur) เกิดวันที่สิบสองเดือนมาฆกฤษณา
เฮลลูวา บอส บอสวายป่วง ทะลวงนรก

เฮลลูวา บอส บอสวายป่วง ทะลวงนรก  เป็นเว็บซีรีส์แอนิเมชันสำหรับผู้ใหญ่แนวสุขนาฏกรรมมืดและละครเพลงของอเมริกา สร้างสรรค์โดยวิเวียน "วิฟเซียพ็อพ" เมดราโน (Vivienne "VivziePop" Medrano) เรื่องราวอยู่ในจักรวาลสมมติเดียวกับเรื่อง"โรงแรมนรกหรรษา" ("Hazbin Hotel") เกี่ยวกับการผจญภัยแสนวุ่นวายของเหล่าพนักงานแห่งบริษัท อ.ม.ป. (I.M.P.) บริษัทแห่งหนึ่งในนรกที่รับจ้างเป็นนักฆ่าเพื่อลอบสังหารในโลกของคนเป็น ตอนนำร่องปล่อยฉายเมื่อวันที่ 25 พฤษภาคม พ.ศ. 2562 ก่อนจะเริ่มฉายซีรีส์เมื่อวันที่ 31 ตุลาคม พ.ศ. 2563
ซีรีส์แอนิเมชันผลิตโดยสตูดิโอสพินเดิลฮอร์ส ฤดูกาลแรกปล่อยฉายเฉพาะบนช่องยูทูบของเมดราโน ฤดูกาลที่ 2 ฉายเมื่อวันที่ 30 กรกฎาคม พ.ศ. 2565 ซีรีส์สั้นภาคแยกชื่อเรื่องว่า "เฮลลูวา ชอร์ตส์" ("Helluva Shorts") ปล่อยฉายในเดือนเมษายน พ.ศ. 2567 
ในเดือนเมษายน พ.ศ. 2568 มีการประกาศว่าฤดูกาลที่ 3 และ 4 จะปล่อยฉายทางไพรม์วิดีโอก่อน แล้วจึงปล่อยฉายทางยูทูบหลังจากนั้นอีก 1 เดือน ตอนนำร่องที่ทำขึ้นใหม่จะปล่อยฉายทางไพรม์วิดีโอในวันที่ 10 กันยายน พ.ศ. 2568 พร้อมกับปล่อยสองฤดูกาลแรก ซึ่งทั้งหมดจะไม่เซ็นเซอร์
การรณรงค์ต่อต้านฝ่ายขวา

การรณรงค์ต่อต้านฝ่ายขวา  ในสาธารณรัฐประชาชนจีน ซึ่งกินเวลาตั้งแต่ ค.ศ. 1957 ถึงประมาณ ค.ศ. ค.ศ. 1959 เป็นการรณรงค์ทางการเมืองเพื่อกวาดล้างผู้ถูกกล่าวหาว่าเป็น "ฝ่ายขวา" ทั้งในพรรคคอมมิวนิสต์จีนและในประเทศโดยรวม การรณรงค์นี้ริเริ่มโดยประธานเหมา เจ๋อตง เติ้ง เสี่ยวผิงและเผิง เจินก็มีบทบาทสำคัญเช่นกัน การรณรงค์ต่อต้านฝ่ายขวาทำลายประชาธิปไตยในจีนอย่างมีนัยสำคัญและเปลี่ยนให้ประเทศกลายเป็นรัฐพรรคเดียวโดยพฤตินัย
นิยามของฝ่ายขวาไม่ได้สอดคล้องกันเสมอไป โดยมักรวมถึงนักวิจารณ์ที่อยู่ซ้ายกว่ารัฐบาลด้วย แต่ในทางการแล้ว คำนี้หมายถึงปัญญาชนที่ดูเหมือนจะสนับสนุนทุนนิยม หรือต่อต้านการปกครองโดยพรรคเดียว รวมถึงการรวมกลุ่มทางเศรษฐกิจโดยรัฐที่ใช้กำลังบังคับ จากสถิติทางการของจีนที่เผยแพร่ในช่วง "ปัวล่วนฝ่านเจิ้ง" การรณรงค์ครั้งนี้ส่งผลให้มีผู้ถูกข่มเหงทางการเมืองอย่างน้อย 550,000 คน นักวิจัยบางส่วนเชื่อว่าจำนวนผู้ถูกข่มเหงจริงอยู่ระหว่าง 1 ถึง 2 ล้านคนหรืออาจมากกว่านั้น เติ้ง เสี่ยวผิงยอมรับว่ามีการทำผิดพลาดระหว่างการรณรงค์ต่อต้านฝ่ายขวา และเหยื่อส่วนใหญ่ได้รับการกู้ชื่อเสียงหลัง ค.ศ. 1959
เหตุกราดยิงที่ตลาด อ.ต.ก.

วันที่ 28 กรกฎาคม พ.ศ. 2568 เวลา 12:31 น. เกิดเหตุกราดยิงที่ตลาด อ.ต.ก.
มือปืนเปิดฉากยิงผู้คนในตลาดใกล้จุดรับบริจาค ส่งผลให้เจ้าหน้าที่รักษาความปลอดภัยเสียชีวิต 4 ราย และพ่อค้าแม่ค้า 1 ราย และมีผู้หญิงได้รับบาดเจ็บ 2 ราย มือปืนเสียชีวิตจากการยิงตัวตาย
ภูมิหลัง.
อัตราการครอบครองอาวุธปืนในประเทศไทยค่อนข้างสูงในภูมิภาคเอเชียตะวันออกเฉียงใต้ ประเทศไทยมีอัตราการครอบครองอาวุธปืนของพลเรือนสูงที่สุดในภูมิภาคเอเชียตะวันออกเฉียงใต้ โดยเฉพาะอย่างยิ่งมีอัตราการมีปืนอยู่ที่ 15.1 กระบอกต่อประชากร 100 คน จากการประมาณการพบว่าจำนวนพลเรือนที่เป็นเจ้าของปืนในประเทศมีมากกว่า 10.34 ล้านคน ในขณะที่ปืนที่ได้รับการจดทะเบียนถูกต้องตามกฎหมายมีเพียง 6.22 ล้านกระบอกเท่านั้น ประเทศไทยยังมีจำนวนการฆาตกรรมด้วยอาวุธปืนสูงที่สุดในเอเชียตะวันออกเฉียงใต้ มากกว่าฟิลิปปินส์เกือบ 50 เปอร์เซ็นต์ แม้ว่าประเทศไทยจะมีกฎหมายเกี่ยวกับการครอบครองอาวุธปืนที่ค่อนข้างเข้มงวด แต่ความรุนแรงจากอาวุธปืนก็ไม่ใช่เรื่องแปลก และในช่วงไม่กี่ปีที่ผ่านมา ประเทศไทยก็ประสบเหตุกราดยิงจนมีผู้เสียชีวิตหลายครั้ง
ตลาด อ.ต.ก.เป็นตลาดสดขนาดใหญ่ในเขตบางซื่อ และตั้งอยู่ตรงข้ามกับตลาดนัดจตุจักร
เหตุการณ์.
ผู้ก่อเหตุจี้รถแท็กซี่บริเวณเอสซี พาร์ค พร้อมใช้อาวุธปืนขู่บังคับคนขับให้ขับรถไปยังตลาด อ.ต.ก. พวกเขาจอดรถใกล้ประตู 1 ของตลาด ซึ่งผู้ก่อเหตุได้ออกจากรถและเปิดฉากยิงเจ้าหน้าที่รักษาความปลอดภัย ส่งผลให้มีผู้เสียชีวิต 3 ราย เมื่อเวลาประมาณ 12:31 น.
หลังจากยิงเจ้าหน้าที่แล้ว ผู้ก่อเหตุได้เข้าไปในอาคารเพื่อตามหาเจ้าหน้าที่รักษาความปลอดภับซึ่งเขามีเรื่องขัดแย้งตั้งแต่ปี พ.ศ. 2563 เมื่อพบตัวเจ้าหน้าที่คนนั้น ผู้ก่อเหตุจึงยิงจนเสียชีวิต จากนั้นเขาเริ่มไล่ตามและยิงเจ้าหน้าที่รักษาความปลอดภัยคนอื่น ๆ จากอาคารเข้าไปในตลาด ทำให้พ่อค้าแม่ค้าในตลาดเสียชีวิต 1 ราย และผู้หญิง 2 รายได้รับบาดเจ็บ
ผู้ก่อเหตุได้นั่งลงบนม้านั่งและฆ่าตัวตายด้วยการยิงตัวเอง
หญิงที่ได้รับบาดเจ็บทั้ง 2 รายถูกนำส่งโรงพยาบาลพญาไท 2
การต่อสู้ต่อต้านพวกเอียงขวา

การต่อสู้ต่อต้านพวกเอียงขวา  บ้างเรียก การณรงค์ต่อต้านพวกเอียงขวา  เป็นการรณรงค์ทางการเมืองที่ริเริ่มโดยเหมา เจ๋อตงใน ค.ศ. 1959 ภายหลังการประชุมหลูชาน โดยมีเป้าหมายเพื่อกำจัด "พวกเอียงขวา" หรือ "พวกฉวยโอกาสฝ่ายขวา" ภายในพรรคคอมมิวนิสต์จีน การต่อสู้เริ่มต้นขึ้นจากการกวาดล้างจอมพลเผิง เต๋อหวย ซึ่งในขณะนั้นดำรงตำแหน่งรัฐมนตรีว่าการกระทรวงกลาโหม ผู้ซึ่งแสดงความไม่เห็นด้วยกับเหมาเกี่ยวกับนโยบายสุดโต่งของการก้าวกระโดดไกลไปข้างหน้า โดยรวมแล้ว มีสมาชิกพรรคคอมมิวนิสต์จีนกว่า 3 ล้านคนถูกกวาดล้างหรือลงโทษระหว่างการรณรงค์ครั้งนี้ ในช่วงต้นทศวรรษ 1980 การกวาดล้างเผิง เต๋อหวยถูกจัดว่าเป็น "ความผิดพลาดโดยสิ้นเชิง" โดยพรรคคอมมิวนิสต์จีนในช่วงปัวล่วนฝ่านเจิ้ง
ประวัติศาสตร์.
ใน ค.ศ. 1957 พรรคคอมมิวนิสต์จีนภายใต้การนำของเหมา เจ๋อตงเปิดฉากการรณรงค์ต่อต้านฝ่ายขวาในจีนแผ่นดินใหญ่ ส่วนใหญ่มีเป้าหมายที่นักวิจารณ์และปัญญาชนที่ไม่ได้อยู่ในพรรคคอมมิวนิสต์ ตามข้อมูลทางการที่เผยแพร่ออกมา มีผู้คนมากกว่า 550,000 คนที่ถูกข่มเหงระหว่างการรณรงค์นี้
ใน ค.ศ. 1958 เหมาริเริ่มการก้าวกระโดดไกลไปข้างหน้าและตั้งคอมมูนประชาชน แต่ในไม่ช้าก็เผชิญกับการวิพากษ์วิจารณ์ภายในพรรคคอมมิวนิสต์จีน โดยเฉพาะจากจอมพลเผิง เต๋อหวยและผู้สนับสนุน ระหว่างการประชุมหลูชานในเดือนกรกฎาคม ค.ศ. 1959 เผิงยื่นจดหมายแสดงความเห็นต่อเหมา โดยแสดงความกังวลและความไม่เห็นด้วยต่อนโยบายสุดโต่งของการก้าวกระโดดไกลไปข้างหน้า ด้วยเหตุนี้ เผิงและผู้สนับสนุนของเขา ได้แก่ หวง เค่อเฉิง, จางเหวินเทียนและโจว เสี่ยวโจวจึงถูกกล่าวหาว่าเป็น "กลุ่มต่อต้านพรรค" และถูกกวาดล้างในเวลาต่อมา เผิงถูกข่มเหงจนเสียชีวิตในเวลาต่อมาในช่วงการปฏิวัติวัฒนธรรม (ค.ศ. 1966–1976)
ทันทีหลังการประชุมหลูลาน เหมาเปิดฉากการ "ต่อสู้ต่อต้านพวกเอียงขวา" ในการประชุมเต็มคณะครั้งที่ 8 ของคณะกรรมาธิการกลางพรรคคอมมิวนิสต์จีนชุดที่ 8 ในเดือนสิงหาคม ค.ศ. 1959 เหมายืนยันว่า "โอกาสนิยมฝ่ายขวาคืออันตรายหลักในตอนนี้" ตามคำกล่าวของเขา การประชุมหลูชานเผยให้เห็นการมีอยู่ของกลุ่มฝ่ายขวาจำนวนมากที่อ่อนไหวต่ออิทธิพลตะวันตก ด้วยเหตุนี้ สมาชิกพรรคคอมมิวนิสต์จีนมากกว่า 3 ล้านคนจึงถูกระบุว่าเป็น "พวกเอียงขวา" หรือ "พวกฉวยโอกาสฝ่ายขวา" (ข้อมูลทางการใน ค.ศ. 1962) และต่อมาก็ถูกกวาดล้างหรือลงโทษ
ผลพวง.
การก้าวกระโดดไกลไปข้างหน้ามีส่วนทำให้เกิดทุพภิกขภัยครั้งใหญ่ในจีน (ค.ศ. 1959–1961) ซึ่งเป็นสาเหตุของการเสียชีวิตของผู้คนนับสิบล้านคนในจีนแผ่นดินใหญ่ ใน "มติว่าด้วยบางประเด็นในประวัติศาสตร์พรรคเรานับตั้งแต่การก่อตั้งสาธารณรัฐประชาชนจีน" ซึ่งผ่านใน ค.ศ. 1981 พรรคคอมมิวนิสต์จีนเรียกการกวาดล้างกลุ่มที่เรียกว่าต่อต้านพรรคของเผิง เต๋อหวยและคนอื่น ๆ ว่า "ผิดพลาดโดยสิ้นเชิง" และตัดขั้นตอนการแก้ไขข้อผิดพลาดแบบ "ซ้าย" ให้สั้นลง มติยังระบุด้วยว่า "ส่วนใหญ่เป็นเพราะความผิดพลาดของการก้าวกระโดดไกลไปข้างหน้าและการต่อสู้กับ "โอกาสนิยมฝ่ายขวา" ประกอบกับภัยธรรมชาติที่เกิดขึ้นต่อเนื่องกันและการฉีกสัญญาอย่างไม่ซื่อสัตย์โดยรัฐบาลโซเวียตที่ทำให้เศรษฐกิจของเราประสบกับความยากลำบากอย่างแสนสาหัสระหว่าง ค.ศ. 1959 ถึง 1961 ซึ่งก่อให้เกิดความสูญเสียอย่างร้ายแรงต่อประเทศและประชาชนของเรา"
การโต้กลับแนวโน้มกลับคำตัดสินของพวกเอียงขวา

การโต้กลับแนวโน้มกลับคำตัดสินของพวกเอียงขวา  ต่อมารู้จักในชื่อ วิพากษ์เติ้ง, โต้กลับแนวโน้มกลับคำตัดสินของพวกเอียงขวา  เป็นการรณรงค์ทางการเมืองของจีนที่เริ่มต้นโดยแก๊งสี่คนในเดือนพฤศจิกายน ค.ศ. 1975 เพื่อต่อต้านโครงการต่อต้านการปฏิวัติวัฒนธรรมของเติ้ง เสี่ยวผิง ถือเป็นการเคลื่อนไหวครั้งสุดท้ายในช่วงการปฏิวัติวัฒนธรรม และดำเนินต่อไปในช่วงสั้น ๆ ภายใต้การนำของฮฺว่า กั๋วเฟิงหลังอสัญกรรมของเหมา เจ๋อตงใน ค.ศ. 1976 ก่อนจะสิ้นสุดลงอย่างเป็นทางการด้วยการกลับคืนสู่ตำแหน่งของเติ้งในเดือนกรกฎาคม ค.ศ. 1977
การเคลื่อนไหวดังกล่าวถูกปฏิเสธอย่างเปิดเผยระหว่างการประชุมเต็มคณะครั้งที่ 3 ของคณะกรรมาธิการกลางพรรคคอมมิวนิสต์จีนชุดที่ 11 ในเดือนธันวาคม ค.ศ. 1978
รัตนาคีรี

รัตนาคีรี (IAST: Ratnāgirī; , ]) เป็นเมืองท่าชายฝั่งริมทะเลอาหรับในอำเภอรัตนาคีรี รัฐมหาราษฏระตะวันตกเฉียงใต้ ประเทศอินเดีย นครนี้เป็นที่รู้จักจากมะม่วงพันธุ์ Hapus หรือ Alphonso และได้รับการเรียกขานเป็นนครมะม่วง รัตนาคีรียังเป็นบ้านเกิดของนักเคลื่อนไหวเอกราชอินเดียนาม โลกมานยะ ติลก พระเจ้าสีป่อ กษัตริย์องค์สุดท้ายแห่งประเทศพม่า กับพระนางศุภยาลัต พระมเหสี และพระราชธิดาวัยทารกสองพระองค์ ถูกเนรเทศไปยังคฤหาสน์อิฐสองชั้นในรัตนาคีรี อาคารนี้ปัจจุบันรู้จักกันในชื่อ พระราชวังสีป่อ
ภูมิศาสตร์.
รัตนาคีรีตั้งอยู่ที่ อยู่ในบริเวณความสูงเฉลี่ย 11 เมตร (36 ฟุต)
จอร์แดน ไวลี

จอร์แดน จอยส์ ไวลี MBE (เกิด 11 มิถุนายน ค.ศ. 1992) เป็นนักเทนนิสวีลแชร์ชาวอังกฤษที่เกษียณแล้ว ตอนอายุ 14 ปี เธอกลายเป็นแชมป์เทนนิสวีลแชร์หญิงเดี่ยวระดับชาติที่อายุน้อยที่สุดของอังกฤษ เธอเป็นโรค osteogenesis imperfecta เหมือนกับเคธ บิดาของเธอที่เป็นนักพาราลิมปิกและชนะเหรียญทองแดงที่นิวยอร์กใน ค.ศ. 1984 ไวลีชนะแกรนด์สแลมคู่ 9 ครั้ง และยูเอสโอเพน 2015 ประเภทวีลแชร์เดี่ยว และตัวเธอกับยูอิ คามิจิเป็นทีมที่สี่ในประเภทวีลแชร์หญิงคู่ (และผู้เล่นล่าสุด) ที่ชนะแกรนด์สแลมประจำปี
ไวลีได้รับเครื่องราชอิสริยาภรณ์จักรวรรดิบริติชในพระเกียรติยศวันเฉลิมพระชนมพรรษาของสมเด็จพระราชินีนาถ ประจำปี 2015 สำหรับการรับใช้ในฐานะเทนนิสวีลแชร์
ปริมาณช่องในดิน

ปริมาณช่องของดิน  ประกอบด้วยสถานะของเหลวและแก๊สของดิน กล่าวคือประกอบด้วยทุกอย่างยกเว้นสถานะของแข็ง ซึ่งสถานะของแข็งนั้นประกอบด้วยแร่หลากหลายขนาดและสารประกอบอินทรีย์เป็นหลัก
เพื่อให้เข้าใจเกี่ยวกับความพรุนได้มากขึ้น จึงมีการใช้ชุดของสมการหลายชุดเพื่อแสดงปฏิสัมพันธ์เชิงปริมาณระหว่างสถานะทั้งสามของดิน
ช่องขนาดใหญ่ (macropores) หรือรอยแตก (fractures) มีบทบาทสำคัญต่ออัตราการแทรกซึมในดินหลายพื้นที่ รวมถึงรูปแบบการไหลในอัตราพิเศษ สภาพนำน้ำ และการคายระเหย รอยแตกยังมีอิทธิพลอย่างมากต่อการแลกเปลี่ยนแก๊ส ซึ่งมีอิทธิพลต่อการหายใจภายในดิน ดังนั้นการจำลองรอยแตกจึงช่วยให้เข้าใจว่ากระบวนการเหล่านี้ทำงานอย่างไร และผลกระทบของการเปลี่ยนแปลงในรอยแตกของดิน เช่น การอัดแน่น ว่ามีผลต่อกระบวนการเหล่านี้อย่างไรบ้าง
ปริมาณช่องของดินเป็นแหล่งที่อยู่ของรากพืช (เขตอิทธิพลรากพืช) สัตวชาติในดิน และจุลชีพ และในรากพืชที่กำลังเจริญเติบโต รวมถึงสัตว์ในดินที่ขุดโพรง มีผลต่อปริมาณช่องเหล่านี้โดยการสร้างเครือข่ายของช่องที่เชื่อมต่อถึงกัน
ดูเพิ่มเติม.
<templatestyles src="Div col/styles.css"/>
เชิงอรรถและอ้างอิง.
<templatestyles src="Reflist/styles.css" />
เญปี

เญปี  หรือ วันแห่งความเงียบงัน เป็นวันหยุดบาหลี ที่ตรงกับวัน "อีซากาวาร์ซา" (Isakawarsa; ปีใหม่) ตามปฏิทินซากาของบาหลี ปรากฏหลักฐานการปฏิบัติสืบทอดกันมาย้อนไปได้ถึง ค.ศ. 78
ในวันเญปี ผู้คนชาวฮินดูแบบบาหลีจะอยู่กันอย่างเงียบสงบ, อดอาหาร และทำสมาธิ ส่วนวันต่อมาจะเฉลิมฉลองเป็นวันปีใหม่ ในหมู่บ้านเซเซตัน (Sesetan) ทางใต้ของบาหลีจะจัดพิธีโอเม็ด โอเมดันหรือพิธีจูบหลังสิ้นสุดเญปี
แม้ว่าเญปีจะเป็นเทศกาลและวันหยุดฮินดูแบบบาหลี แต่ชาวเกาะและนักท่องเที่ยวศาสนาอื่นก็ไม่ได้รับการยกเว้นจากข้อกำหนดในการอยู่อย่างเงียบงันในวันเญปี นักท่องเที่ยวสามารถทำอะไรก็ตามได้เฉพาะภายในห้องพักของตน แต่ตามท้องถนนและชายหาดจะห้ามผู้คนออกมา รวมถึงท่าอากาศยานงูระฮ์ ไร ซึ่งปิดทำการตลอดทั้งวัน นักท่องเที่ยวต่างชาติที่ไม่ปฏิบัติตามกฎเงียบงันของวันเญปีอาจถูกส่งกลับหรือขับออกจากเกาะบาหลี ข้อยกเว้นเดียวสำหรับการใช้รถใช้ถนนในช่วงเญปีคือรถพยาบาลและบริการการแพทย์ฉุกเฉินกับสำหรับสตรีเจ็บท้องคลอด การรักษาความปลอดภัยช่วงเญปีเป็นหน้าที่ของฮันซิปและเปอจาลัง โดยรายงานโดนตรงต่อหัวหน้าชุมชนหรือหมู่บ้านนั้น ๆ
กถกฬิ

กถกฬิ (IAST: Kathakaḷi) เป็นนาฏกรรมอินเดียคลาสสิก ที่มีที่มาจากรัฐเกรละของชาวมฬยาลิ
กถกฬิเป็นการเล่นกลอน กลอนเหล่านี้เรียกว่าวรรณกรรมกถกฬิ หรือ "อาตตกถะ" แสดงในพระราชวังหรือตามเทศกาลของศาสนสถาน การแสดงนี้ใช้ "นวรส" จากคัมภีร์นาฏยศาสตร์ของฤาษีภรต ถือเป็นนาฏกรรมที่สำคัญของเกรละ 
นอกจากนี้ กถกฬิยังมีความสัมพันธ์ใกล้ชิดกับนาฏกรรม "กุติยัตตัม" ของโบราณ ที่ถือเป็นนาฏกรรมสันสกฤตของเดิมและได้รับการขึ้นทะเบียนผลงานชิ้นเอกของมรดกทางวาจาและที่จับต้องไม่ได้ของมนุษยชาติโดยยูเนสโก
ภีมากาลีมนเทียร

ภีมากาลีมนเทียร (Bhimakali Temple) เป็นมนเทียรในสราหัน รัฐหิมาจัลประเทศ สร้างขึ้นบูชาพระภีมากาลี เทวีประจำผู้ปกครองรัฐพุศหัร ตั้งอยู่ห่างไป 180 กิโลเมตรจากศิมลา และถือเป็นหนึ่งใน 51 "ศักติปีฐ"
มนเทียรสร้างขึ้นในศตวรรษที่ 13 บูชาพระทุรคาในปางท้องถิ่นซึ่งเรียกว่าภีมากาลี ถือเป็น "กุลเทวี" ของผู้ปกครองรัฐพุศหัร มีการบูรณะสร้างให้ครั้งใหญ่โดยราชา ปทมสิงห์ (Raja Padam Singh) ในทศวรรษ 1920
หลังเกิดแผ่นดินไหวปี 1905 หอคอยหลักของมนเทียรเอียงเล็กน้อยแต่กลับมาตั้งตรงอีกครั้งจากแผ่นดินไหวตาม, ตำนานว่ากันว่าใต้ดินของมนเทียรมีรากฐานลึก และยังมีอุโมงค์ที่เลิกใช้ไปแล้วที่เชื่อมต่อกับหมู่บ้านรันวิน (Ranwin) ที่ห่างออกไปหนึ่งกิโลเมตร ว่ากันว่าในอดีตนักบวชใช้อุโมงค์นี้ในการเข้าออกมนเทียร ในปี 2022 ฐานบางส่วนของมนเทียรเกิดถล่มลงมา ซึ่งนำไปสู่การตั้งคณะกรรมการอนุรักษ์และวางแผนคงสภาพมนเทียรในระยะยาว
รูปแบบทางสถาปัตยกรรมของมนเทียรเป็นแบบผสมผสานพุทธกับพราหมณ์ ที่โดดเด่นเฉพาะแต่กับแถบสราหัน เรียกว่าสถาปัตยกรรมแบบ "กถกุนี"
พัก ซึง-ซู

พัก ซึง-ซู (เกิด 17 มีนาคม ค.ศ. 2007) เป็นนักฟุตบอลอาชีพชาวเกาหลีใต้ที่เล่นในตำแหน่งปีกให้กับสโมสรนิวคาสเซิลยูไนเต็ดรุ่นอายุไม่เกิน 21 ปี
ระดับสโมสร.
พักเข้าร่วมทีมเยาวชนของสโมสรซูว็อนซัมซุงบลูวิงส์และเลื่อนขึ้นไปติดทีมชุดใหญ่ของสโมสรก่อนเปิดฤดูกาล 2024 ซึ่งเขาลงสนามในลีก 25 นัดและยิงได้ 1 ประตู เมื่อวันที่ 30 มิถุนายน ค.ศ. 2024 เขาทำประตูแรกให้กับสโมสรในลีกที่เปิดบ้านเสมอกับอันซานกรีนเนอร์ส 1–1
ในวันที่ 24 กรกฎาคม ค.ศ. 2025 เขาได้เซ็นสัญญากับทีมนิวคาสเซิลยูไนเต็ด โดยเขามีชื่อลงเล่นกับทีมรุ่นอายุไม่เกิน 21 ปี
ระดับทีมชาติ.
พักเป็นนักฟุตบอลเยาวชนทีมชาติเกาหลีใต้ ในเดือนกุมภาพันธ์ ค.ศ. 2025 เขาเล่นให้กับทีมชาติเกาหลีใต้รุ่นอายุไม่เกิน 20 ปี ในการแข่งขันฟุตบอลชิงแชมป์เอเชีย รุ่นอายุไม่เกิน 20 ปี 2025
รังษี กิติญาณทรัพย์

พลเอก รังษี กิติญาณทรัพย์ (เกิด 13 พฤศจิกายน พ.ศ. 2506) ชื่อเล่น ตี๋ ปัจจุบันดำรงตำแหน่งหัวหน้าพรรคเศรษฐกิจ อดีตกรรมการผู้อำนวยการใหญ่ ททบ.5 อดีตผู้ทรงคุณวุฒิสำนักงานปลัดกระทรวงกลาโหม และอดีตที่ปรึกษากองทัพภาคที่ 1
ประวัติ.
รังษี กิติญาณทรัพย์ เกิดวันที่ 13 พฤศจิกายน พ.ศ. 2506 ที่บางกอกน้อย กรุงเทพมหานคร โดยบรรพบุรุษของพลเอกรังษีเป็นชาวจีนแต้จิ๋วที่ได้เข้ามาพึ่งพระบรมโพธิสมภารในสมัยรัชกาลที่ 5 โดยรังษีเติบโตมาในครอบครัวนักธุรกิจโรงหล่อพระพุทธรูป ซึ่งตนได้เห็นครอบครัวทำธุรกิจมาตั้งแต่อายุ 8 ปี
รังษีได้ตัดสินใจเข้าศึกษาที่โรงเรียนเตรียมทหาร ในขณะที่ตนได้เข้าศึกษาในระดับ ม.ศ.3 หลังจากเห็นภัยสงครามจากลัทธิคอมมิวนิสต์ ถึงแม้ว่าครอบครัวไม่เห็นด้วยเพราะต้องการให้สานต่อธุรกิจของครอบครัว
ชีวิตส่วนตัว สมรสกับพลตรีหญิง วัลลภา กิติญาณทรัพย์
การศึกษา.
รังษีเข้าเรียนชั้นประถมศึกษาที่โรงเรียนบูรณวิทย์ และมัธยมศึกษาที่ โรงเรียนเซนต์คาเบรียล ต่อมาได้สอบเข้าระดับชั้นมัธยมศึกษาตอนปลายที่ โรงเรียนเตรียมทหารในรุ่นที่ 22 หลังจากจบการศึกษาเป็นเวลาสองปี พลเอกรังษีได้เลือกเหล่าทหารบก และเข้าศึกษาต่อที่โรงเรียนนายร้อยพระจุลจอมเกล้าในรุ่นที่ 33
ราชการทหาร.
กองพันทหารม้าที่ 4 รักษาพระองค์.
หลังสำเร็จการศึกษาจากโรงเรียนนายร้อยพระจุลจอมเกล้า รังษีเลือกเข้ารับราชการที่ กองพันทหารม้าที่ 4 รักษาพระองค์ ต่อมาได้รับราชการทหารในหน่วยกองพันรถถังในยศร้อยตรี ไปจนถึงได้ตำแหน่งเป็นผู้บังคับกองพันในยศพันโท
งานด้านมวลชน ในแถบสามจังหวัดชายแดนภาคได้.
หลังจากสิ้นสุดตำแหน่งผู้บังคับกองพัน รังษีได้รับหน้าที่ในการดูแลมวลชน และพัฒนาชุมชนในพื้นที่จังหวัดชายแดนภาคใต้ โดยได้เข้าพัฒนาพื้นที่ ในพื้นที่ร่วมร้อยหมู่บ้าน ซึ่งรวมไปถึงศูนย์การศึกษาอิสลามอย่างโรงเรียนตาดีกา และโรงเรียนปอเนาะ
ในปี พ.ศ. 2548 ได้เข้าดูแลรับผิดชอบการทำระบบประปาหมู่บ้านใน อำเภอธารโต จังหวัดยะลา
ผู้ทรงคุณวุฒิพิเศษกองทัพบก สำนักงานปลัดกระทรวงกลาโหม และที่ปรึกษากองทัพภาคที่ 1.
รังษีเมื่อครั้งดำรงตำแหน่งเป็นพลตรี และพลโท ได้ดำรงตำแหน่งที่ปรึกษากองทัพภาคที่ 1 และได้ดำรงตำแหน่งผู้ทรงคุณวุฒิพิเศษกองทัพบก สำนักงานปลัดกระทรวงกลาโหม โดยได้เกษียณราชการในตำแหน่งนี้
ททบ.5.
รังษีเข้าดำรงตำแหน่งเป็นกรรมการผู้อำนวยการใหญ่ ททบ.5 ตอนดำรงตำแหน่งในยศพลโท ยื่นหนังสือลาออกตอนดำรงตำแหน่งยศพลเอกจากการนำเสนอข่าวสงครามรัสเซีย–ยูเครน
การเมือง.
เมื่อวันที่ 26 เมษายน พ.ศ. 2568 พรรคเส้นด้ายได้มีการประชุมสามัญประจำปี โดยมีมติเปลี่ยนชื่อพรรคเป็นพรรคเศรษฐกิจ และรังษีได้รับเลือกให้ดำรงตำแหน่งหัวหน้าพรรค โดยรังษียืนยันว่า พรรคเศรษฐกิจไม่ใช่เพียงพรรคการเมือง แต่คือภารกิจเพื่อชาติ พร้อมสู้ ฟันฝ่า และส่งมอบความหวังใหม่ให้แก่ประเทศไทย
งานเพื่อสังคม.
ในขณะที่รังษีได้ดำรงตำแหน่งที่ ททบ.5 ได้นำพาช่อง ททบ.ในการพัฒนาสังคม และชีวิตความเป็นอยู่ของประชาชน โดยอาศัยความร่วมมือระหว่าง เอกชน กองทัพ และภาคประชาสังคม ในการดำเนินงานเพื่อสังคม อาทิ การเข้าพัฒนา-มอบ-และสร้างบ้านให้ชุมชนแออัดในเขตคลองเตย การลงพื้นที่บรรเทาอุทกภัย การช่วยส่งเสริมการส่งออกผลิตภัณฑ์การเกษตรผ่านการดำเนินงานของช่อง ททบ.5 การเข้าซ่อมสะพานในชุมชนแออัดร่วมกับกลุ่มเส้นด้าย
ลูกา วุชกอวิช

ลูกา วุชกอวิช (เกิดเมื่อวันที่ 24 กุมภาพันธ์ ค.ศ. 2007) เป็นนักฟุตบอลอาชีพชาวโครเอเชียที่เล่นในตำแหน่งเซ็นเตอร์แบ็กให้กับสโมสรทอตนัมฮอตสเปอร์ในพรีเมียร์ลีก
และทีมชาติโครเอเชีย
สโมสรอาชีพ.
ทอตนัมฮอตสเปอร์.
เมื่อวันที่ 25 กันยายน ค.ศ. 2023 วุชกอวิชก็ได้บรรลุข้อตกลงกับทอตนัมฮอตสเปอร์เรื่องการย้ายมาร่วมทีมใน ค.ศ. 2025 โดยเป็นสัญญาที่จะสิ้นสุดใน ค.ศ. 2030 โดยมีรายงานว่าข้อตกลงนี้มีมูลค่าราว 12 ล้านปอนด์
ทีมชาติ.
วุชกอวิชเคยเป็นตัวแทนของโครเอเชียในระดับเยาวชนนานาชาติ เมื่อวันที่ 9 มิถุนายน ค.ศ. 2025 เขาได้ลงเล่นให้กับทีมชาติชุดใหญ่ในเกมรอบคัดเลือกฟุตบอลโลกกับเช็กเกียซึ่งจบลงด้วยชัยชนะ 5-1 ของโครเอเชียโดยลงเล่นแทนดูเย ชาเลตา-ซาร์ ในนาทีที่ 88 
 "ณ วันที่ 24 พฤษภาคม 2025"
เกียรติประวัติ.
รางวัลส่วนตัว
นักตาคลังเมือง

นักตาคลังเมือง หรือ เนียกตาเฆลียงเมือง  เป็นผู้นำทางทหารในประวัติศาสตร์เชิงปรัมปราในศตวรรษที่ 16 และเป็น "เนียกตา" หรือเทพารักษ์ซึ่งมีหน้าที่พิทักษ์ดินแดนฝั่งตะวันตกของโตนเลสาบ
แหล่งข้อมูลและประวัติ.
พระราชพงศาวดารกัมพูชา ซึ่งบันทึกใน ค.ศ. 1904 และ ค.ศ. 1906 เป็นแหล่งข้อมูลหลักสำหรับเหตุการณ์เกี่ยวกับชีวิตของนักตาคลังเมือง เรื่องราวของนักตาคลังเมืองไม่ได้ถูกบันทึกไว้ในพระราชพงศาวดารฉบับก่อนหน้า หรือในเอกสารลายลักษณ์อักษรอื่นใดที่เป็นที่รู้จัก โดยเชื่อว่าเดิมเป็นตำนานปากเปล่าของจังหวัดโพธิสัตว์ 
แหล่งข้อมูลที่เขียนครั้งแรกเกี่ยวกับนักตาคลังเมืองพบในพระราชพงศาวดารกัมพูชาเมื่อปี ค.ศ. 1906 ซึ่งระลึกถึงการเคารพนักตาคลังเมืองในช่วงแรก ๆ ในศตวรรษที่ 16 โดยกล่าวไว้ว่า เมื่อนักตาคลังเมืองเผชิญกับความพ่ายแพ้ต่อฝ่ายสยาม นักตาคลังเมืองจึงสั่งให้ขุดหลุมลึกพร้อมใส่อาวุธไว้และกระโดดลงหลุมร่วมกับภรรยาและบุตรชายทั้งสามที่เมืองบากาน จากนั้นจึงกลายเป็นกองทัพผีและหว่านโรคห่าใส่ศัตรูจนเกิดความพ่ายแพ้ การตายของนักตาคลังเมืองด้วยวิธีผิดธรรมชาติทำให้เขากลายเป็นเทพารักษ์ที่มีพลังอำนาจ (เนียกตา) ในรัชสมัยของสมเด็จพระบรมราชาที่ 4 หรือนักพระสัตถา ละแวกตกอยู่ภายใต้การรุกรานของสยาม กษัตริย์กัมพูชาทรงปกป้องเมืองหลวงของพระองค์ด้วยการสักการะพระพุทธกายสิทธิที่วัดตรอแลงแกงและสักการะศาลนักตาคลังเมือง หลังจากนั้น กษัตริย์สยามซึ่งเชื่อว่าน่าจะเป็นสมเด็จพระนเรศวรมหาราช ทรงส่งหมอผีสองคนปลอมตัวเป็นพระภิกษุมายังกัมพูชา เมื่อได้รับความไว้วางใจจากพระเจ้าแผ่นดินจึงทำให้นักพระสัตถาเสียพระสติ หลอกพระองค์ว่าปัญหาของพระองค์เกิดจากอิทธิพลอันชั่วร้ายของพระพุทธกายสิทธิ์และศาลนักตาคลังเมือง นักพระสัตถาจึงรับสั่งให้ทำลายพระพุทธรูปและรูปเคารพนักตาคลังเมืองแล้วโยนลงแม่น้ำ พงศาวดารเล่าว่าเหตุการณ์นี้ทำให้พระขรรค์ซึ่งเป็นเครื่องราชกกุธภัณฑ์ขึ้นสนิม ตาน้ำศักดิ์สิทธิ์ที่บานันแห้งเหือด พระพุทธรูปที่เมืองศรีโสธรแตกร้าวและมีเลือดไหล ใบโพธิ์ที่ละแวกร่วงหล่นผิดฤดู โรคห่าแพร่กระจายไปทั่วแผ่นดิน และจากนั้นฝ่ายสยามก็เข้าตีกรุงละแวกได้สำเร็จ เมื่อภายหลังได้นำชิ้นส่วนของพระพุทธรูปและรูปเคารพนักตาคลังเมืองได้รับการกู้คืนและประกอบกลับเข้าที่เดิม และประดิษฐาน ณ ที่แห่งเดิม จึงสามารถขับไล่ศัตรูออกไปได้
การประชุมเจ็ดพันแกนนำ

การประชุมเจ็ดพันแกนนำ  เป็นหนึ่งในการประชุมเชิงปฏิบัติการครั้งใหญ่ที่สุดของพรรคคอมมิวนิสต์จีน จัดขึ้นในปักกิ่ง ประเทศจีน ตั้งแต่วันที่ 11 มกราคม ถึง 7 กุมภาพันธ์ ค.ศ. 1962 มีเจ้าหน้าที่พรรคกว่า 7,000 คนจากทั่วประเทศเข้าร่วมการประชุม โดยมุ่งเน้นไปที่ปัญหาของการก้าวกระโดดไกลไปข้างหน้าซึ่งส่งผลให้มีผู้เสียชีวิตหลายสิบล้านคนในทุพภิกขภัยครั้งใหญ่ของจีน เหมา เจ๋อตง ประธานพรรคคอมมิวนิสต์จีน ได้ทำการวิจารณ์ตนเองในระหว่างการประชุม หลังจากนั้นเขาก็อยู่ในบทบาทกึ่งเกษียณ โดยปล่อยให้ความรับผิดชอบในอนาคตเป็นของหลิว เช่าฉี ประธานาธิบดีจีน และเติ้ง เสี่ยวผิง รองนายกรัฐมนตรี
การประชุม.
การประชุมจัดขึ้นในปักกิ่ง ประเทศจีน ตั้งแต่วันที่ 11 มกราคม ถึง 7 กุมภาพันธ์ ค.ศ. 1962
ในการประชุม หลิว เช่าฉี ประธานาธิบดีคนที่ 2 ของจีน และรองประธานพรรคคอมมิวนิสต์ ได้กล่าวสุนทรพจน์สำคัญที่ระบุอย่างเป็นทางการว่าทุพภิกขภัยมีสาเหตุมาจากภัยธรรมชาติ 30% และความผิดพลาดที่มนุษย์สร้างขึ้น 70% ซึ่งส่วนใหญ่มาจากนโยบายเศรษฐกิจสุดโต่งของการก้าวกระโดดไกลไปข้างหน้าตั้งแต่ ค.ศ. 1958
นโยบายของเหมา เจ๋อตงถูกวิพากษ์วิจารณ์ และเหมาก็ทำการวิจารณ์ตนเองด้วยเช่นกันเนื่องจากการประชุมส่งเสริม "การวิพากษ์และวิจารณ์ตนเอง" อย่างไรก็ดี หลิน เปียว รองประธานพรรคคอมมิวนิสต์จีน ยังคงกล่าวชื่นชมเหมาในการประชุม การประชุมครั้งนี้ส่งเสริม "ประชาธิปไตยรวมศูนย์" ภายในพรรคคอมมิวนิสต์
อิทธิพล.
หลังการประชุมเจ็ดพันแกนนำ หลิว เช่าฉีและเติ้ง เสี่ยวผิง เป็นผู้รับผิดชอบนโยบายส่วนใหญ่ภายในพรรคและรัฐบาล ขณะที่เหมา เจ๋อตงอยู่ในบทบาทกึ่งเกษียณ
การประชุมครั้งนี้แก้ไขนโยบายเศรษฐกิจซ้ายจัดบางส่วน มีการดำเนินนโยบายปฏิรูปเศรษฐกิจ เช่น "ซานจื้ออีเปา"  ซึ่งอนุญาตให้มีตลาดเสรีและครัวเรือนมีหน้าที่รับผิดชอบการผลิตทางการเกษตร โดยดำเนินการโดยหลิว เช่าฉี, เติ้ง จื่อฮุยและคนอื่น ๆ การปฏิรูปดังกล่าวช่วยบรรเทาความยากลำบากทางเศรษฐกิจหลังการก้าวกระโดดไกลไปข้างหน้าได้ในระดับหนึ่ง
ผลพวง.
การประชุมเผยให้เห็นถึงความแตกแยกอย่างรุนแรงภายในกลุ่มผู้นำระดับสูงของพรรคระหว่างผู้ที่สนับสนุนสามธงแดงอย่างเต็มที่กับผู้ที่ยังคงเคลือบแคลงสงสัยในนโยบายดังกล่าว
ความขัดแย้งระหว่างเหมากับหลิว (และเติ้ง) เริ่มชัดเจนขึ้นเรื่อย ๆ โดยเฉพาะในประเด็นที่เหมาเรียกร้องให้ "ไม่มีวันลืมการต่อสู้ทางชนชั้น"
ในเดือนสิงหาคม ค.ศ. 1962 เหมาเน้นย้ำระหว่างการประชุมที่เป่ย์ไต้เหอว่าการต่อสู้ทางชนชั้นจะต้องถูกพูดถึง "ทุกปี ทุกเดือน และทุกวัน " เหมาตอกย้ำจุดยืนของเขาอีกครั้งในเดือนกันยายน ค.ศ. 1962 ระหว่างการประชุมเต็มคณะครั้งที่ 10 ของคณะกรรมาธิการกลางพรรคคอมมิวนิสต์จีนชุดที่ 8
เหมายังวิพากษ์วิจารณ์การปฏิรูปเศรษฐกิจที่ดำเนินโดยหลิว เช่าฉีและคนอื่น ๆ ถึงขั้นบรรยายการปฏิรูปเหล่านี้กับผู้นำต่างชาติในเดือนกุมภาพันธ์ ค.ศ. 1964 ว่าเป็น "ความพยายามบ่อนทำลายคติรวมหมู่สังคมนิยมและทำลายสังคมนิยม"
ใน ค.ศ. 1963 เหมาเปิดตัวขบวนการศึกษาสังคมนิยมทั่วประเทศ และใน ค.ศ. 1966 เขาเปิดตัวการปฏิวัติวัฒนธรรมเพื่อกลับสู่ศูนย์กลางอำนาจ ซึ่งในช่วงเวลานั้นหลิวถูกข่มเหงจนเสียชีวิตในฐานะ "ผู้ทรยศ" และ "ผู้เดินตามทุนนิยม" ขณะที่เติ้งก็ถูกกวาดล้างด้วยเช่นกัน (สองครั้ง)
ในทางกลับกัน หลิน เปียว ได้รับเลือกอย่างเป็นทางการจากเหมาให้เป็นผู้สืบทอดตำแหน่งใน ค.ศ. 1969
เมนูรักพิชิตใจราชา

เมนูรักพิชิตใจราชา (เกาหลี: ) เป็นละครโทรทัศน์เกาหลีใต้แนวแฟนตาซีโรแมนติก เอาชีวิตรอดที่กำลังจะออกอากาศ เขียนบทโดย fGRD กำกับโดยจัง แท-ยู และนำแสดงโดย อิม ยุน-อา, อี แช-มิน, คัง ฮัน-นา และชเว ควี-ฮา เล่าถึงเรื่องราวของเชฟอาหารฝรั่งเศสที่เมื่อก้าวขึ้นสู่จุดสูงสุดในอาชีพของเธอแล้ว เธอก็ย้อนเวลากลับไปในอดีตและได้พบกับกษัตริย์ผู้ได้รับการยกย่องว่าเป็นทั้งนักชิมที่ดีที่สุดและทรราชที่เลวร้ายที่สุด มีกำหนดออกอากาศตอนแรกทางช่องทีวีเอ็นในวันที่ 23 สิงหาคม ค.ศ. 2025 โดยจะออกอากาศทุกวันเสาร์และอาทิตย์ เวลา 21:10 น. (เวลามาตรฐานเกาหลี) และเผยแพร่ย้อนหลังในรูปแบบสตรีมมิงทางเน็ตฟลิกซ์
การผลิต.
การคัดเลือกนักแสดง.
รายชื่อนักแสดงซึ่งรวมถึง อิม, อี, คัง และชเว ได้รับการสรุปและยืนยันเมื่อวันที่ 24 มกราคม
การถ่ายทำ.
ตามรายงานของ "IZE" การถ่ายทำเริ่มขึ้นในวันที่ 23 มกราคม ค.ศ. 2025
ปริศนาปมไหม

ปริศนาปมไหม  เป็นละครโทรทัศน์ไทยแนวระทึกขวัญ ลึกลับ อาชญากรรม ปี พ.ศ. 2568 นำแสดงโดยชัยพล จูเลียน พูพาร์ตและนลินทิพย์ สกุลอ่องอำไพ ออกอากาศทุกวันศุกร์ทางแอพพลิเคชันโมโนแม็กซ์ ระหว่างวันที่ 17 มกราคม ถึง 21 กุมภาพันธ์ พ.ศ. 2568 มีจำนวนทั้งสิ้น 12 ตอน และได้นำกลับมาออกอากาศอีกครั้ง ทุกวันจันทร์–อังคาร เวลา 20:30 น. ทางช่องโมโน 29 ตั้งแต่วันที่ 4 สิงหาคม พ.ศ. 2568
เรื่องย่อ.
เรื่องราวของคดีฆาตกรรมต่อเนื่องสะเทือนขวัญ ที่สร้างความตื่นตระหนกไปทั้งประเทศ ซึ่งคนร้ายได้ทิ้งไหมพรมและรหัสลับบางอย่างไว้ข้างศพ ทำให้ พันตำรวจโทปิลันธร (ชัยพล จูเลียน พูพาร์ต) นายตำรวจหนุ่มต้องร่วมมือกับ สกาย (นลินทิพย์ สกุลอ่องอำไพ) หญิงสาวออทิสติกผู้คลั่งไคล้กับการถอดรหัสทุกชนิดบนโลก แต่ยิ่งถอดรหัสปริศนาไปเรื่อย ๆ เขากลับพบว่าคนร้ายอาจจะเป็นคนใกล้ตัวเขาก็เป็นได้
KGGB

KGGB ย่อมาจาก Korean GPS Guided Bomb คือชุดนำวิถีด้วย GPS/INS ผลิตโดยบริษัท LIG Nex1 ของเกาหลีใต้ ใช้ติดตั้งกับลูกระเบิดอเนกประสงค์ MK-82 ขนาด 500 ปอนด์ ซึ่งเป็นลูกระเบิดที่แพร่หลายและราคาถูก ส่งผลให้ลูกระเบิดธรรมดากลายเป็นระเบิดร่อนนำวิถี ซึ่งสามารถโจมตีเป้าหมายจากระยะไกลระหว่าง 40-100 กิโลเมตร
KGGB ประกอบด้วยชุดอุปกรณ์นำวิถี (Guidance Kit) น้ำหนัก 89 กิโลกรัมซึ่งมีปีกพับได้ มีระบบนำวิถีด้วย GPS/INS ซึ่งช่วยให้สามารถปฏิบัติการได้อย่างมีประสิทธิภาพไม่ว่าจะเป็นเวลากลางวันหรือกลางคืน รวมถึงในสภาพอากาศที่เลวร้าย นอกจากนี้ยังมีคุณสมบัติป้องกันการถูกกวนสัญญาณ GPS ทำให้สามารถโจมตีเป้าหมายได้อย่างแม่นยำแม้ในสภาพแวดล้อมที่ไม่สามารถใช้สัญญาณ GPS ซึ่งช่วยเพิ่มโอกาสความอยู่รอดของอาวุธและความสำเร็จของภารกิจได้อย่างมีนัยสำคัญ 
KGGB มีลักษณะคล้ายกับคล้ายกับ JDAM ของสหรัฐในหลายด้าน เนื่องจากทั้งสองระบบถูกออกแบบมาเพื่อเปลี่ยนระเบิดธรรมดาให้กลายเป็นระเบิดนำวิถี อย่างไรก็ตาม การติดตั้ง JDAM ต้องเดินสายไฟใหม่ภายในลำตัวหรือปีกของเครื่องบินเพื่อเชื่อมต่อกับระเบิด และยังต้องปรับโปรแกรมให้เชื่อมต่อกับระบบควบคุมของเครื่องบินรบด้วย แต่ KGGB ไม่จำเป็นต้องทำเช่นนั้น นักบินของเครื่องบินรุ่นเก่าอย่าง F-5 สามารถตั้งค่าระเบิดและปล่อยได้โดยใช้เครื่อง PDA แยกต่างหากผ่านการเชื่อมต่อบลูทูธ
KGGB สามารถติดตั้งกับเครื่องบินขับไล่หลายรุ่น เช่น F-5, F-16, FA-50 และ KF-21 โดยไม่จำเป็นต้องใช้กระเปาะหรือระบบนำวิถีเสริมอื่นๆ และเคยถูกใช้ในการรบจริงครั้งแรกในวิกฤตการณ์ชายแดนไทย–กัมพูชา ค.ศ. 2025 โดยกองทัพอากาศไทย
สื่อรักซ่อนหัวใจ

สื่อรักซ่อนหัวใจ (เวอร์ชันพีพีทีวี) หรือ รักต่างวัยไฟเสน่หา (เวอร์ชันอมรินทร์ทวี) หรือ เกมซ่อนรัก (เวอร์ชันโมโนแม็กซ์) เป็นละครโทรทัศน์เกาหลีใต้ปี ค.ศ. 2014 นำแสดงโดยคิม ฮี-แอและยู อา-อิน ออกอากาศทางช่องเคเบิลเจทีบีซีตั้งแต่วันที่ 17 มีนาคม ถึง 13 พฤษภาคม ค.ศ. 2014 ทุกวันจันทร์และอังคาร เวลา 21:50 น. (เวลามาตรฐานเกาหลี) มีจำนวนทั้งสิ้น 16 ตอน
เรื่องราวของหญิงสาววัย 40 ปีที่แต่งงานแล้วซึ่งมีสัมพันธ์กับนักเปียโนหนุ่มวัย 20 ปี
เรื่องย่อ.
โอ ฮเย-ว็อน (คิม ฮี-แอ) เป็นผู้หญิงวัย 40 ปีที่รู้สึกว่าชีวิตของเธอสมบูรณ์แบบ เธอสง่างาม และมีความเป็นเลิศในการจัดการกับผู้คน เธอไม่ละความพยายามในการแสวงหาความสำเร็จในฐานะผู้อำนวยการฝ่ายวางแผนของมูลนิธิ Seohan Arts แต่แล้วเธอก็ได้พบกับ อี ซ็อน-แจ (ยู อา-อิน) นักเปียโนอัจฉริยะวัย 20 ปีจากครอบครัวที่ยากจน ซึ่งไม่รู้ถึงความสามารถของตัวเองและทำงานเป็นพนักงานส่งของด่วน ฮเย-ว็อนได้สัมผัสประสบการณ์การตกหลุมรักอย่างแท้จริงเป็นครั้งแรก และเธอกับซ็อน-แจก็เริ่มมีความสัมพันธ์ที่เร่าร้อนซึ่งพวกเขาต้องเก็บเป็นความลับเพราะมันอาจคุกคามชีวิตของทั้งคู่
ยอดทนายหญิงแกร่ง

ยอดทนายหญิงแกร่ง (グッドワイフ) เป็นละครโทรทัศน์ญี่ปุ่น นำแสดงโดย ทากาโกะ โทกิวะ, โคตาโร โคอิซูมิ, คิโกะ มิซูฮาระ, ทากูมิ คิตะมูระและกิกะ โคบายาชิ เป็นละครโทรทัศน์ญี่ปุ่นที่สร้างใหม่จากละครโทรทัศน์อเมริกันที่มีชื่อเดียวกันซึ่งออกอากาศทางช่องซีบีเอสตั้งแต่ปี ค.ศ. 2009 ถึง ค.ศ. 2016 ออกอากาศทางช่องทีบีเอสทีวีตั้งแต่วันที่ 13 มกราคม ถึง 17 มีนาคม ค.ศ. 2019 ทุกวันอาทิตย์ เวลา 21:00 น.
โอเพนเอไอ โอ4-มินิ

โอเพนเอไอ โอ4-มินิ  เป็นแบบจำลองทรานส์ฟอร์เมอร์ฝึกล่วงหน้าก่อกำเนิด ซึ่งพัฒนาโดยโอเพนเอไอ แบบจำลองนี้ได้เปิดตัวเมื่อวันที่ 16 เมษายน 2025 สำหรับกับผู้ใช้แชตจีพีที ทุกคน (รวมถึงผู้ใช้ระดับฟรี) รวมถึงผ่านทางเอพีไอสำหรับบทสนทนาและการตอบสนอง
นอกจากนี้โอเพนเอไอยังได้เปิดตัวโมเดล โอ4-มินิ-ไฮ ซึ่งเปิดให้ใช้งานเฉพาะผู้ใช้แชตจีพีทีแบบชำระเงินเท่านั้น โมเดลไฮนี้มีฟีเจอร์ขั้นสูงกว่า รวมถึงความแม่นยำในการตอบสนองที่สูงขึ้นและเวลาในการประมวลผลที่เร็วขึ้น
แบบจำลองโอ4-มินิ แตกต่างจากรุ่นก่อนหน้า สามารถประมวลผลได้ทั้งข้อความและรูปภาพ นอกจากนี้ยังสามารถทำงานต่างๆ เช่น การวิเคราะห์ภาพร่างบนไวท์บอร์ดในช่วง "ห่วงโซ่แห่งความคิด" ได้อีกด้วย
ผู้ให้บริการเอพีไอ โอ4-มินิ กล่าวว่าได้รับการออกแบบมาเพื่อปรับปรุงการตัดสินใจในทุกภาคส่วนโดยช่วยให้สามารถคาดการณ์ความต้องการและวิเคราะห์ข้อมูลโครงสร้างพื้นฐาน สนับสนุนการดูแลสุขภาพผ่านการดึงและตีความบันทึกทางการแพทย์กับการวินิจฉัย และช่วยเหลือสถาบันการเงินในการปฏิบัติตามกฎระเบียบแบบเรียลไทม์และการประเมินความเสี่ยงผ่านการวิเคราะห์เอกสารและการประมวลผลข้อมูลอัตโนมัติ
แผนห้าปีของจีน

แผนห้าปี  คือชุดข้อริเริ่มด้านการพัฒนาสังคมและเศรษฐกิจที่ออกโดยพรรคคอมมิวนิสต์จีน (CCP) มาตั้งแต่ ค.ศ. 1953 ในสาธารณรัฐประชาชนจีน นับตั้งแต่ ค.ศ. 1949 พรรคคอมมิวนิสต์จีนได้กำหนดทิศทางเศรษฐกิจจีนผ่านการประชุมเต็มคณะของคณะกรรมาธิการกลางและสภาแห่งชาติ การประชุมเต็มคณะเป็นไปตามรูปแบบของหัวข้อที่เป็นธรรมเนียมปฏิบัติมาโดยตลอด โดยตั้งแต่สภาแห่งชาติครั้งที่ 14 (ค.ศ. 1992–1997) การประชุมเต็มคณะครั้งที่ 5 ได้ทำการประเมินแผนห้าปีที่กำลังดำเนินการอยู่และร่างแผนห้าปีฉบับถัดไป
การวางแผนถือเป็นลักษณะสำคัญของเศรษฐกิจสังคมนิยม โดยปกติแล้ว แผนที่จัดทำขึ้นสำหรับทั้งประเทศจะประกอบด้วยแนวทางปฏิบัติโดยละเอียดสำหรับการพัฒนาเศรษฐกิจของทุกภูมิภาค เพื่อให้สะท้อนถึงการเปลี่ยนแปลงของจีนจากเศรษฐกิจแบบสั่งการตามแบบโซเวียตไปสู่เศรษฐกิจตลาดแบบสังคมนิยม (สังคมนิยมอัตลักษณ์จีน) แผนตั้งแต่แผนห้าปีฉบับที่ 11 (ค.ศ. 2006–2010) เป็นต้นมาจึงถูกเรียกเป็นภาษาจีนว่า "แนวทาง"  แทนที่จะเป็น "แผน"